title: Οδηγία 2007/20/ΕΚ της Επιτροπής, της 3ης Απριλίου 2007 , για τροποποίηση της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου με σκοπό την καταχώριση της διχλωφθορανίδης (dichlofluanid) ως δραστικής ουσίας στο παράρτημα I (Κείμενο που παρουσιάζει ενδιαφέρον για τον ΕΟΧ )

text:
               4.4.2007

               EL

               Επίσημη Εφημερίδα της Ευρωπαϊκής Ένωσης

               L 94/23

      ΟΔΗΓΊΑ 2007/20/ΕΚ ΤΗΣ ΕΠΙΤΡΟΠΉΣ

   της 3ης Απριλίου 2007
   για τροποποίηση της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου με σκοπό την καταχώριση της διχλωφθορανίδης (dichlofluanid) ως δραστικής ουσίας στο παράρτημα I
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (1), και ιδίως το άρθρο 16 παράγραφος 2 δεύτερο εδάφιο,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 2032/2003 της Επιτροπής, της 4ης Νοεμβρίου 2003, για τη δεύτερη φάση του δεκαετούς προγράμματος εργασίας που περιλαμβάνεται στο άρθρο 16, παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά και για την τροποποίηση του κανονισμού (ΕΚ) αριθ. 1896/2000 (2), περιλαμβάνει κατάλογο δραστικών ουσιών που πρέπει να αξιολογηθούν, με σκοπό την ενδεχόμενη καταχώρισή τους στο παράρτημα I, IA ή IB της οδηγίας 98/8/ΕΚ. Στον κατάλογο αυτό περιλαμβάνεται η διχλωφθορανίδη.

               (2)

               Κατ’ εφαρμογή του κανονισμού (ΕΚ) αριθ. 2032/2003, η διχλωφθορανίδη αξιολογήθηκε σύμφωνα με το άρθρο 11 παράγραφος 2 της οδηγίας 98/8/ΕΚ για χρήση στον τύπο προϊόντων 8, συντηρητικά ξύλου, όπως ορίζεται στο παράρτημα V της οδηγίας 98/8/ΕΚ.

               (3)

               Σύμφωνα με το άρθρο 5 παράγραφος 2 του κανονισμού (ΕΚ) αριθ. 2032/2003, ορίστηκε ως κράτος μέλος εισηγητής το Ηνωμένο Βασίλειο. Στις 13 Σεπτεμβρίου 2005, το Ηνωμένο Βασίλειο υπέβαλε στην Επιτροπή την έκθεση της αρμόδιας αρχής, συνοδευόμενη από σύσταση, σύμφωνα με το άρθρο 10 παράγραφοι 5 και 7 του εν λόγω κανονισμού.

               (4)

               Τα κράτη μέλη και η Επιτροπή εξέτασαν την έκθεση της αρμόδιας αρχής. Σύμφωνα με το άρθρο 11 παράγραφος 4 του κανονισμού (ΕΚ) αριθ. 2032/2003, οι διαπιστώσεις της εξέτασης ενσωματώθηκαν σε έκθεση αξιολόγησης, στις 28 Νοεμβρίου 2006, στο πλαίσιο της μόνιμης επιτροπής για τα βιοκτόνα προϊόντα.

               (5)

               Από την αξιολόγηση της διχλωφθορανίδης δεν προέκυψαν ερωτηματικά ή προβληματισμοί που θα έπρεπε να αντιμετωπιστούν από την Επιστημονική Επιτροπή για την Υγεία και τους Περιβαλλοντικούς Κινδύνους (SCHER).

               (6)

               Από τις διάφορες διενεργηθείσες έρευνες συνάγεται ότι τα βιοκτόνα που χρησιμοποιούνται ως συντηρητικά ξύλου και περιέχουν διχλωφθορανίδη αναμένεται να ικανοποιούν τις απαιτήσεις του άρθρου 5 της οδηγίας 98/8/ΕΚ, ιδίως όσον αφορά τις χρήσεις που εξετάστηκαν και αναλύθηκαν στην έκθεση αξιολόγησης. Είναι επομένως σκόπιμο να συμπεριληφθεί η διχλωφθορανίδη στο παράρτημα I της οδηγίας 98/8/ΕΚ, ώστε να εξασφαλιστεί ότι οι εγκρίσεις βιοκτόνων που χρησιμοποιούνται ως συντηρητικά ξύλου και περιέχουν διχλωφθορανίδη θα μπορούν να χορηγούνται, να τροποποιούνται ή να ανακαλούνται σε όλα τα κράτη μέλη σύμφωνα με το άρθρο 16 παράγραφος 3 της οδηγίας 98/8/ΕΚ.

               (7)

               Προκειμένου να εξασφαλιστεί ίση αντιμετώπιση στην αγορά, των βιοκτόνων που περιέχουν τη δραστική ουσία διχλωφθορανίδη και να διευκολυνθεί η εύρυθμη λειτουργία της αγοράς βιοκτόνων εν γένει, είναι σημαντικό να εφαρμοστούν ταυτόχρονα σε όλα τα κράτη μέλη οι διατάξεις της παρούσας οδηγίας.

               (8)

               Λαμβανομένων υπόψη των διαπιστώσεων της έκθεσης αξιολόγησης, θεωρείται σκόπιμο να απαιτούνται, όσον αφορά τα προϊόντα που εγκρίνονται για βιομηχανική χρήση, αφενός η χρήση τους με κατάλληλα μέσα ατομικής προστασίας και, αφετέρου, η παροχή οδηγιών για την υποχρεωτική αποθήκευση της ξυλείας, μετά την κατεργασία της, σε στεγανή σκληρή επιφάνεια, ώστε να αποτρέπονται οι άμεσες απώλειες στο έδαφος και να είναι δυνατή η συλλογή των απωλειών για επαναχρησιμοποίηση και τελική διάθεση, σύμφωνα με το άρθρο 10 παράγραφος 2 σημείο i) στοιχείο δ) της οδηγίας 98/8/ΕΚ.

               (9)

               Πρέπει να προβλεφθεί εύλογο χρονικό διάστημα πριν από την καταχώριση δραστικής ουσίας στο παράρτημα Ι της οδηγίας 98/8/ΕΚ, ώστε να δοθεί η δυνατότητα, αφενός στα κράτη μέλη και στα ενδιαφερόμενα μέρη να προετοιμαστούν για την ικανοποίηση των συνακόλουθων νέων απαιτήσεων και, αφετέρου, στους αιτούντες που έχουν καταρτίσει φακέλους, να επωφεληθούν πλήρως από τη δεκαετή περίοδο προστασίας των δεδομένων, η οποία, σύμφωνα με το άρθρο 12 παράγραφος 1 στοιχείο γ) σημείο ii) της οδηγίας 98/8/ΕΚ, αρχίζει την ημερομηνία καταχώρισης.

               (10)

               Μετά την καταχώριση, τα κράτη μέλη πρέπει να διαθέτουν εύλογο χρονικό περιθώριο για να εφαρμόσουν το άρθρο 16 παράγραφος 3 της οδηγίας 98/8/ΕΚ και, ιδίως, για να χορηγήσουν, να τροποποιήσουν ή να ανακαλέσουν εγκρίσεις βιοκτόνων του τύπου προϊόντων 8 που περιέχουν διχλωφθορανίδη, ώστε να εξασφαλιστεί η συμμόρφωσή τους με την οδηγία 98/8/ΕΚ.

               (11)

               Συνεπώς, η οδηγία 98/8/ΕΚ πρέπει να τροποποιηθεί αναλόγως.

               (12)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για τα βιοκτόνα προϊόντα,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 98/8/ΕΚ τροποποιείται σύμφωνα με το παράρτημα της παρούσας οδηγίας.
   Άρθρο 2
   1.   Τα κράτη μέλη θεσπίζουν και δημοσιεύουν, έως τις 29 Φεβρουαρίου 2008 το αργότερο, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων, καθώς και πίνακα αντιστοιχίας μεταξύ των διατάξεων αυτών και της παρούσας οδηγίας.
   Εφαρμόζουν τις διατάξεις αυτές από την 1η Μαρτίου 2009.
   Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 3 Απριλίου 2007.

            Για την Επιτροπή

         Σταύρος ΔΉΜΑΣ

            Μέλος της Επιτροπής

      (1)  ΕΕ L 123 της 24.4.1998, σ. 1. Οδηγία όπως τροποποιήθηκε τελευταία με την οδηγία 2006/140/ΕΚ της Επιτροπής (ΕΕ L 414 της 30.12.2006, σ. 78).

      (2)  ΕΕ L 307 της 24.11.2003, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1849/2006 (ΕΕ L 355 της 15.12.2006, σ. 63).

      ΠΑΡΑΡΤΗΜΑ
      Η ακόλουθη εγγραφή «Αριθ. 2» προστίθεται στον πίνακα του παραρτήματος Ι της οδηγίας 98/8/ΕΚ

                     Αριθ.

                     Κοινή ονομασία

                     Ονομασία IUPAC
                     Αριθμοί αναγνώρισης

                     Ελάχιστη καθαρότητα της δραστικής ουσίας στο βιοκτόνο όπως διατίθεται στην αγορά

                     Ημερομηνία καταχώρισης

                     Προθεσμία για τη συμμόρφωση με το άρθρο 16 παράγραφος 3 (για προϊόντα που περιέχουν περισσότερες της μιας δραστικές ουσίες, η προθεσμία για τη συμμόρφωση με το άρθρο 16 παράγραφος 3 είναι εκείνη που καθορίζεται στην τελευταία από τις αποφάσεις καταχώρισης των επιμέρους δραστικών ουσιών τους)

                     Ημερομηνία λήξης της καταχώρισης

                     Τύπος προϊόντων

                     Ειδικές διατάξεις (1)

                     «2

                     διχλωφθορανίδη (dichlofluanid)

                     N-(Διχλωροφθορο-μεθυλοθειο)-N′,N′-διμεθυλο-N-φαινυλοσουλφαμίδιο
                     Αριθ. ΕΚ: 214-118-7
                     Αριθ. CAS: 1085-98-9

                     > 96 % w/w

                     1 Μαρτίου 2009

                     28 Φεβρουαρίου 2011

                     28 Φεβρουαρίου 2019

                     8

                     Τα κράτη μέλη μεριμνούν ώστε οι εγκρίσεις να υπόκεινται στους ακόλουθους όρους:

                                 (1)

                                 Τα εγκεκριμένα για βιομηχανική ή/και επαγγελματική χρήση προϊόντα πρέπει να χρησιμοποιούνται με κατάλληλα μέσα ατομικής προστασίας.

                                 (2)

                                 Λαμβανομένων υπόψη των κινδύνων που έχουν εντοπιστεί για το έδαφος, πρέπει να λαμβάνονται κατάλληλα μέτρα μετριασμού του κινδύνου με στόχο την προστασία του συγκεκριμένου στοιχείου του περιβάλλοντος.

                                 (3)

                                 Στις ετικέτες ή/και στα δελτία δεδομένων ασφαλείας των εγκεκριμένων για βιομηχανική χρήση προϊόντων πρέπει να αναφέρεται ότι η ξυλεία που έχει υποστεί πρόσφατα κατεργασία με το προϊόν πρέπει να αποθηκεύεται μετά την κατεργασία σε στεγανές σκληρές επιφάνειες, ώστε να αποτρέπονται οι άμεσες απώλειες στο έδαφος και να είναι δυνατή η συλλογή των απωλειών για επαναχρησιμοποίηση ή τελική διάθεση.

         (1)  Για την εφαρμογή των κοινών αρχών του παραρτήματος VI, το περιεχόμενο και τα συμπεράσματα των εκθέσεων αξιολόγησης διατίθενται στον δικτυακό τόπο της Επιτροπής: http://ec.europa.eu/comm/environment/biocides/index.htm»


Avis juridique important

|

31993L0032

Οδηγία 93/32/ΕΟΚ του Συμβουλίου της 14ης Ιουνίου 1993 για τη διάταξη συγκράτησης των επιβατών των δικύκλων οχημάτων με κινητήρα

Επίσημη Εφημερίδα αριθ. L 188 της 29/07/1993 σ. 0028 - 0031 Φινλανδική ειδική έκδοση: Κεφάλαιο 7 τόμος 4 σ. 0234  Σουηδική ειδική έκδοση: Κεφάλαιο 7 τόμος 4 σ. 0234

ΟΔΗΓΙΑ 93/32/ΕΟΚ ΤΟΥ ΣΥΜΒΟΥΛΙΟΥ της 14ης Ιουνίου 1993 για τη διάταξη συγκράτησης των επιβατών των δικύκλων οχημάτων με κινητήραΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,  την οδηγία 92/61/ΕΟΚ του Συμβουλίου της 30ής Ιουνίου 1992 περί εγκρίσεως τύπου των δικύκλων ή τρικύκλων οχημάτων με κινητήρα (1),  την πρόταση της Επιτροπής (2),  Σε συνεργασία με το Ευρωπαϊκό Κοινοβούλιο (3),  Έχοντας υπόψη τη γνώμη της Οικονομικής και Κοινωνικής Επιτροπής (4),  Εκτιμώντας:  ότι η εσωτερική αγορά περιλαμβάνει ένα χώρο χωρίς εσωτερικά σύνορα στον οποίο διασφαλίζεται η ελεύθερη κυκλοφορία των εμπορευμάτων, των προσώπων, των υπηρεσιών και των κεφαλαίων- ότι θα πρέπει να θεσπισθούν τα αναγκαία για τον σκοπό αυτό μέτρα- ότι, σε όλα τα κράτη μέλη, τα δίκυκλα με κινητήρα πρέπει να πληρούν, όσον αφορά τη διάταξη συγκράτησης των επιβατών, ορισμένα τεχνικά χαρακτηριστικά καθοριζόμενα από υποχρεωτικές προδιαγραφές, οι οποίες διαφέρουν από το ένα κράτος μέλος στο άλλο- ότι,  λόγω της ανομοιομορφίας τους, οι προδιαγραφές αυτές παρεμποδίζουν τις συναλλαγές εντός της Κοινότητας- ότι αυτά τα εμπόδια στη λειτουργία της εσωτερικής αγοράς μπορούν να εξαλειφθούν εάν όλα τα κράτη μέλη υιοθετήσουν τις ίδιες προδιαγραφές αντί των εθνικών τους κανονιστικών ρυθμίσεων- ότι η θέσπιση εναρμονισμένων προδιαγραφών για τη διάταξη συγκράτησης των επιβατών των δικύκλων οχημάτων με κινητήρα είναι αναγκαία για να επιτραπεί η εφαρμογή, για κάθε τύπο των εν λόγω οχημάτων, των διαδικασιών έγκρισης τύπου οχήματος και έγκρισης  τύπου στοιχείου που αποτελούν το αντικείμενο της οδηγίας 92/61/ΕΟΚ- ότι, ενόψει των διαστάσεων και των επιδράσεων της προτεινόμενης δράσης στον υπόψη τομέα, τα περιεχόμενα στην παρούσα οδηγία κοινοτικά μέτρα είναι αναγκαία, απαραίτητα μάλιστα, για να επιτευχθούν οι ορισθέντες στόχοι, δηλαδή η κοινοτική έγκριση τύπου  οχημάτων και ότι οι στόχοι αυτοί δεν μπορούν να υλοποιηθούν επαρκώς μεμονωμένα από τα κράτη μέλη,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η παρούσα οδηγία εφαρμόζεται για τη διάταξη συγκράτησης των επιβατών όλων των τύπων δικύκλων οχημάτων, όπως ορίζονται στο άρθρο 1 της οδηγίας 92/61/ΕΟΚ.  Άρθρο 2  Η διαδικασία χορήγησης της έγκρισης τύπου όσον αφορά τη διάταξη συγκράτησης των επιβατών ενός τύπου δικύκλου οχήματος με κινητήρα, καθώς και οι προϋποθέσεις για την ελεύθερη κυκλοφορία των εν λόγω οχημάτων είναι εκείνες που θεσπίζει η οδηγία 92/61/ΕΟΚ,  στα κεφάλαια ΙΙ και ΙΙΙ, αντίστοιχα.  Άρθρο 3  Οι τροποποιήσεις που είναι αναγκαίες για την προσαρμογή των προδιαγραφών των παραρτημάτων στην τεχνική πρόοδο αποφασίζονται σύμφωνα με τη διαδικασία που προβλέπεται στο άρθρο 13 της οδηγίας 70/156/ΕΟΚ (5).  Άρθρο 4  1. Τα κράτη μέλη θεσπίζουν και δημοσιεύουν τις διατάξεις που είναι αναγκαίες για να συμμορφωθούν στην παρούσα οδηγία το αργότερο στις 14 Δεκεμβρίου 1994. Ενημερώνουν σχετικά αμέσως την Επιτροπή.  2. Οι διατάξεις αυτές όταν θεσπίζονται από τα κράτη μέλη αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις της αναφοράς αυτής εκδίδονται από τα κράτη μέλη.  Από την ημερομηνία που αναφέρεται στο πρώτο εδάφιο, τα κράτη μέλη δεν μπορούν να απαγορεύουν, για λόγους που αφορούν τη διάταξη συγκράτησης των επιβατών, την πρώτη θέση σε κυκλοφορία των οχημάτων που είναι σύμφωνα με την παρούσα οδηγία.  Εφαρμόζουν τις διατάξεις που αναφέρονται στο πρώτο εδάφιο από τις 14 Ιουνίου 1995.  2. Τα κράτη μέλη ανακοινώνουν στην Επιτροπή τις διατάξεις εσωτερικού δικαίου που θεσπίζουν στον τομέα που διέπεται από την παρούσα οδηγία.  Άρθρο 5  Η παρούσα οδηγία απευθύνεται στα κράτη μέλη.  Λουξεμβούργο, 14 Ιουνίου 1993.  Για το Συμβούλιο Ο Πρόεδρος J. TROJBORG (1) ΕΕ αριθ. L 225 της 10. 8. 1992, σ. 72.(2) ΕΕ αριθ. C 293 της 9. 11. 1992, σ. 49.(3) ΕΕ αριθ. C 337 της 21. 12. 1992, σ. 103 και ΕΕ αριθ. C 150 της 31. 5. 1993.(4) ΕΕ αριθ. C 73 της 15. 3. 1993, σ. 22.(5) ΕΕ αριθ. L 42 της 23. 2. 1970, σ.  1. Οδηγία όπως τροποποιήθηκε τελευταία από την οδηγία 92/53/ΕΟΚ (ΕΕ αριθ. L 225 της 10. 8. 1992, σ. 1).   ΠΑΡΑΡΤΗΜΑ  1. ΓΕΝΙΚΕΣ ΠΡΟΔΙΑΓΡΑΦΕΣ Εφόσον προβλέπεται η μεταφορά επιβάτη, το όχημα πρέπει να είναι εφοδιασμένο με ένα σύστημα συγκράτησης αυτού. Το σύστημα αυτό αποτελείται από έναν ιμάντα ή από μία ή περισσότερες χειρολαβές.  1.1. Ιμάντας Ο ιμάντας τοποθετείται επί του εφιππίου (σέλλα), έτσι ώστε να μπορεί να χρησιμοποιηθεί εύκολα από τον επιβάτη. Ο ιμάντας και η στερέωσή του πρέπει να σχεδιάζονται κατά τρόπο που να μπορούν να ανθίστανται, χωρίς να υποστούν ρωγμές, σε δύναμη κάθετου  ελκυσμού 2 000 Ν, της οποίας το στατικό σημείο εφαρμογής βρίσκεται στο κέντρο της επιφανείας του ιμάντα και η μέγιστη πίεσή της είναι 2 MPa.  1.2. Χειρολαβή Όταν στο όχημα υπάρχει μία χειραλαβή, αυτή πρέπει να είναι τοποθετημένη κοντά στο εφίππιο (σέλλα) και συμμετρικά ως προς το διαμήκη άξονα του οχήματος.  Κάθε χειρολαβή πρέπει να σχεδιάζεται, έτσι ώστε να μπορεί να ανθίσταται σε δύναμη κάθετου ελκυσμού 2 000 Ν, της οποίας το στατικό σημείο εφαρμογής βρίσκεται στο κέντρο της επιφανείας της χειρολαβής και έχει μέγιστη πίεση 2 MPa.  Όταν υπάρχουν δύο χειραλαβές, αυτές τοποθετούνται εκατέρωθεν του άξονα και συμμετρικά.  Οι χειρολαβές αυτές πρέπει να σχεδιάζονται έτσι ώστε η καθεμία να δύναται να ανθίσταται, χωρίς να υποστεί ρωγμή ή μόνιμη παραμόρφωση, σε δύναμη καθέτου εφελκυσμού 1 000 Ν, της οποίας το στατικό σημείο εφαρμογής βρίσκεται στο κέντρο της επιφανείας της  χειρολαβής και έχει μέγιστη πίεση 1 MPa.  Προσάρτημα 1  Δελτίο πληροφοριών για τις διατάξεις συγκράτησης των επιβατών ενός τύπου δικύκλου οχήματος με κινητήρα (επισυνάπτεται στην αίτηση έγκρισης τύπου, εφόσον αυτή υποβάλλεται ανεξάρτητα από την αίτηση έγκρισης τύπου του οχήματος) Αύξων αριθμός (αποδίδεται από τον αιτούντα): .  Η αίτηση έγκρισης τύπου για τις διατάξεις συγκράτησης των επιβατών ενός δίκυκλου ή τρίκυκλου οχήματος με κινητήρα πρέπει να συνοδεύεται από τις πληροφορίες που αναφέρονται στα ακόλουθα σημεία στο παράρτημα ΙΙ της οδηγίας 92/61/ΕΟΚ:  - τμήμα Α, σημεία:  - 0.1 - 0.2 - 0.4 έως 0.6 - τμήμα Β, σημείο:  - 1.5 έως 1.5.2.  Προσάρτημα 2  Ένδειξη της διοικητικής αρχής Πιστοποιητικό έγκρισης τύπου για τις διατάξεις συγκράτησης των επιβατών ενός δίκυκλου οχήματος με κινητήρα ΠΡΟΤΥΠΟ Έκθεση αριθ. . της τεχνικής υπηρεσίας . με ημερομηνία .  Αριθ. έγκρισης τύπου: . Αριθ. επέκτασης: .  1. Βιομηχανικό ή εμπορικό σήμα του οχήματος: .  2. Τύπος οχήματος: .  3. Ονοματεπώνυμο και διεύθυνση του κατασκευαστή: .  .  4. Ονοματεπώνυμο και διεύθυνση του (τυχόν) εντολοδόχου του κατασκευαστή: .  .  5. Όχημα υποβληθέν σε δοκιμή στις: .  6. Η έγκριση τύπου χορηγείται/απορρίπτεται (1).  7. Τόπος: .  8. Ημερομηνία: .  9. Υπογραφή: .  (1) Διαγράψτε την περιττή ένδειξη.


Avis juridique important

|

31984L0008

Οδηγία 84/8/ΕΟΚ της Επιτροπής της 14ης Δεκεμβρίου 1983 για την προσαρμογή στην τεχνική πρόοδο της οδηγίας 76/756/ΕΟΚ του Συμβουλίου περί προσεγγίσεως των νομοθεσιών των κρατών μελών που αφορούν την τοποθέτηση διατάξεων φωτισμού και φωτεινής σηματοδοτήσεως των οχημάτων με κινητήρα και των ρυμουλκουμένων τους

Επίσημη Εφημερίδα αριθ. L 009 της 12/01/1984 σ. 0024 - 0029 Ισπανική ειδική έκδοση: Κεφάλαιο 13 τόμος 15 σ. 0248  Πορτογαλική ειδική έκδοση : Κεφάλαιο 13 τόμος 15 σ. 0248

***** ΟΔΗΓΙΑ ΤΗΣ ΕΠΙΤΡΟΠΗΣ  της 14ης Δεκεμβρίου 1983  για την προσαρμογή στην τεχνική πρόοδο της οδηγίας 76/756/ΕΟΚ του Συμβουλίου περί προσεγγίσεως των νομοθεσιών των κρατών μελών που αφορούν την τοποθέτηση διατάξεων φωτισμού και φωτεινής σηματοδοτήσεως των οχημάτων με κινητήρα και των ρυμουλκουμένων τους  (84/8/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των κρατών μελών που αφορούν την έγκριση των οχημάτων με κινητήρα και των ρυμουλκουμένων τους (1), όπως τροποποιήθηκε τελευταία από την οδηγία 80/1267/ΕΟΚ (2) και από την πράξη προσχωρήσεως της Ελλάδας, και ιδίως το άρθρο 11,  την οδηγία 76/756/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των κρατών μελών που αφορούν την τοποθέτηση των διατάξεων φωτισμού και φωτεινής σηματοδοτήσεως των οχημάτων με κινητήρα και των ρυμουλκουμένων τους (3), όπως τροποποιήθηκε τελευταία από την οδηγία 83/276/ΕΟΚ (4), και ιδίως το άρθρο 4,  Εκτιμώντας:  ότι, χάρη στην πείρα που αποκτήθηκε και με τα σημερινά δεδομένα της τεχνολογίας, είναι δυνατόν να διατυπωθούν ορισμένες προδιαγραφές όχι μόνο πληρέστερα και κατά τρόπο που να ανταποκρίνεται καλύτερα στις πραγματικές συνθήκες δοκιμής, αλλά επίσης να είναι δυνατό να γίνουν αυστηρότερες ώστε να βελτιωθεί η ασφάλεια των επιβαινόντων στα οχήματα όσο και όλων αυτών που χρησιμοποιούν το δρόμο·  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική προόδο των οδηγιών που αναφέρονται στην εξάλειψη των τεχνικών εμποδίων στις συναλλαγές στον τομέα των οχημάτων με κινητήρα,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Το παράρτημα Ι της οδηγίας 76/756/ΕΟΚ τροποποιείται σύμφωνα με το παράρτημα της παρούσας οδηγίας.  Άρθρο 2  1. Από την 1η Οκτωβρίου 1984, τα κράτη μέλη δεν δύνανται:  - να αρνούνται για τύπο οχήματος την έγκριση ΕΟΚ ή την έκδοση του εγγράφου το οποίο προβλέπεται στο άρθρο 10 παράγραφος 1 τελευταία περίπτωση της οδηγίας 70/156/ΕΟΚ, ή την έγκριση από εθνικής πλευράς,  - να απαγορεύουν την αρχική θέση σε κυκλοφορία οχημάτων,  για λόγους που αφορούν την τοποθέτηση διατάξεων φωτισμού και φωτεινής σηματοδοτήσεως - υποχρεωτικών ή μη - οι οποίες απαριθμούνται στα σημεία 1.5.7 έως 1.5.20 του παραρτήματος Ι της οδηγίας 76/756/ΕΟΚ, αν η τοποθέτηση των διατάξεων φωτισμού ή φωτεινής σηματοδοτήσεως του εν λόγω τύπου οχήματος ή οχημάτων πληροί τις προδιαγραφές της παρούσας οδηγίας.  2. Από την 1η Απριλίου 1985, τα κράτη μέλη:  - δεν δύνανται πλέον να εκδίδουν το έγγραφο το οποίο προβλέπεται στο άρθρο 10 παράγραφος 1 τελευταία περίπτωση της οδηγίας 70/156/ΕΟΚ για τύπο οχήματος, αν η τοποθέτηση των διατάξεων φωτισμού και φωτεινής σηματοδοτήσεως δεν πληροί τις προδιαγραφές της παρούσας οδηγίας,  - δύνανται να αρνούνται την έγκριση από εθνικής πλευράς ενός τύπου οχήματος, αν η τοποθέτηση των διατάξεων φωτισμού και φωτεινής σηματοδοτήσεως δεν πληροί τις προδιαγραφές της παρούσας οδηγίας.  3. Από την 1η Οκτωβρίου 1987, τα κράτη μέλη δύνανται να απαγορεύουν την αρχική θέση σε κυκλοφορία οχημάτων, αν η τοποθέτηση των διατάξεων φωτισμού και φωτεινής σηματοδοτήσεως δεν ανταποκρίνεται στις προδιαγραφές της παρούσας οδηγίας.  Άρθρο 3  Τα κράτη μέλη θέτουν σε ισχύ τις αναγκαίες διατάξεις για να συμμορφωθούν με την παρούσα οδηγία το αργότερο μέχρι την 1η Οκτωβρίου 1984. Ενημερώνουν αμέσως περί τούτου την Επιτροπή.  Άρθρο 4  Η παρούσα οδηγία απευθύνεται στα κράτη μέλη.  Βρυξέλλες, 14 Δεκεμβρίου 1983.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 42 της 23. 2. 1970, σ. 1.  (2) ΕΕ αριθ. L 375 της 31. 12. 1980, σ. 34.  (3) ΕΕ αριθ. L 262 της 27. 9. 1976, σ. 1.  (4) ΕΕ αριθ. L 151 της 9. 6. 1983, σ. 47.  ΠΑΡΑΡΤΗΜΑ  Τροποποιήσεις του παραρτήματος Ι της οδηγίας 76/756/ΕΟΚ  Μετά το σημείο 1.5, προστίθεται το ακόλουθο νέο σημείο 1.5.0:  «1.5.0. Φωτεινή πηγή στην περίπτωση των λαμπτήρων πυρακτώσεως  Ως φωτεινή πηγή στην περίπτωση των λαμπτήρων πυρακτώσεως νοείται το ίδιο το πυρακτούμενο νήμα. (Όταν ο λαμπτήρας έχει περισσότερα από ένα νήματα, καθένα από αυτά αποτελεί φωτεινή πηγή).»  Το σημείο 1.5.2 τροποποιείται ως εξής:  «1.5.2. Ανεξάρτητοι φανοί (1)  Ως ανεξάρτητοι φανοί νοούνται οι διατάξεις με δική τους φωτίζουσα επιφάνεια, δική τους φωτεινή πηγή και δικό τους περίβλημα.»  Το σημείο 1.5.3 τροποποιείται ως εξής:  «1.5.3. Ομαδοποιημένοι φανοί (1)  Ως ομαδοποιημένοι φανοί νοούνται οι διατάξεις με δική τους φωτίζουσα επιφάνεια, δική τους φωτεινή πηγή αλλά κοινό περίβλημα.»  Το σημείο 1.5.4 τροποποιείται ως εξής:  «1.5.4. Συνδυασμένοι φανοί (1)  Ως συνδυασμένοι φανοί νοούνται οι διατάξεις με δική τους φωτίζουσα επιφάνεια, αλλά κοινή φωτεινή πηγή και κοινό περίβλημα.»  Το σημείο 1.5.5 τροποποιείται ως εξής:  «1.5.5. Αμοιβαίως ενσωματωμένοι φανοί (1)  Ως αμοιβαίως ενσωματωμένοι φανοί νοούνται οι διατάξεις με δικές τους φωτεινές πηγές ή με μία μοναδική δική τους φωτεινή πηγή, οι οποίες λειτουργούν υπό διαφορετικές συνθήκες (π.χ. οπτικές, μηχανικές ή ηλεκτρικές διαφορές), με κοινές ή εν μέρει κοινές φωτίζουσες επιφάνειες και κοινό περίβλημα.»  Προστίθεται η ακόλουθη υποσημείωση:  «(1) Στην περίπτωση των διατάξεων φωτισμού της οπίσθιας πινακίδας κυκλοφορίας και των δεικτών κατευθύνσεως της κατηγορίας 5, η επιφάνεια εξόδου του φωτός αντικαθιστά τη φωτίζουσα επιφάνεια όταν αυτή δεν υπάρχει.»  Το σημείο 1.6.5 τροποποιείται ως εξής:  «1.6.5. Επιφάνεια εξόδων του φωτός  Ως επιφάνεια εξόδου του φωτός νοείται ολόκληρη ή μέρος της εξωτερικής επιφάνειας του διαφανούς υλικού το οποίο συμβάλλει ώστε να αποκτήσει το φως τις συγκεκριμένες φωτομετρικές και χρωματομετρικές του ιδιότητες.  Αν μόνο μέρος της εξωτερικής επιφάνειας εκπέμπει το φως, η επιφάνεια εξόδου του φωτός καθορίζεται, σε περίπτωση αμφιβολίας, από την αρμόδια αρχή, αφού ζητηθεί η άποψη του κατασκευαστή του οχήματος ή/και της επιχειρήσεως η οποία παράγει το μέρος.»  Το κείμενο των σημείων 1.16 και 1.17 ευθυγραμμίζεται σε όλες τις γλώσσες, πλην της αγγλικής, προς την αγγλική διατύπωση. Συνεπώς:  Το γαλλικό κείμενο διατυπώνεται ως εξής:  «1.16 Temoin de fonctionnement  Par temoin de fonctionnement, on entend un temoin optique ou acoustique indiquant si un dispositif, mis en action, fonctionne correctement ou non.  1.17. Temoin d'enclenchement  Par temoin d'enclenchement, on entend un temoin optique indiquant qu'un dispositif a ete mis en action sans indiquer s'il fonctionne correctement ou non.» Το γερμανικό κείμενο διατυπώνεται ως εξής:  «1.16. Funktionskontrolle  ist eine optische oder akustische Kontrolleinrichtung, die anzeigt, ob eine eingeschaltete Einrichtung einwandfrei arbeitet.  1.17. Einschaltkontrolle  ist eine optische Einrichtung, die anzeigt, dass eine Einrichtung in Betrieb ist, gleichviel, ob sie einwandfrei funktioniert oder nicht.»  Το ιταλικό κείμενο διατυπώνεται ως εξής:  «1.16. Spia di funzionamento  Per spia di funzionamento si intende una spia ottica o acustica che indica se un dispositivo messo in azione funziona correttamente o no.  1.17. Spia di innesto  Per spia di innesto si intende una spia ottica che indica che e stato messo in azione un dispositivo, senza indicare se questo funziona correttamente o no.»  Το ολλανδικό κείμενο διατυπώνεται ως εξής:  «1.16. Functionele verklikker  Onder functionele verklikker wordt een verklikkerlicht of akoestisch verklikkersignaal vestaan dat aangeeft of een inrichting die in werking is gesteld, al dan niet correct functioneert.  1.17. Inschakelverklikker  Onder inschakelverklikker wordt een verklikkerlicht verstaan dat aangeeft dat een inrichting is ingeschakeld, doch niet of deze al dan niet correct functioneert.»  Το δανικό κείμενο διατυπώνεται ως εξής:  «1.16. Funktionskontrol  Ved funcktionskontrol forstaas kontrollampe eller lydsignal, der angiver om en anordning, der tilsluttes, fungerer korrekt eller ikke.  1.17. Tilslutningskontrol  Ved tilslutningskontrol forstaas kontrollampe, der angiver, at en anordning er tilsluttet, men ikke viser, om den fungerer korrekt eller ikke.»  Το ελληνικό κείμενο διατυπώνεται ως εξής:  «1.16. Ενδεικτικό λειτουργίας  Ως ενδεικτικό λειτουργίας νοείται ένα οπτικό ή ακουστικό ενδεικτικό που δείχνει αν μια διάταξη που τέθηκε σε λειτουργία λειτουργεί ορθά ή όχι.  1.17. Ενδεικτικό ενάρξεως λειτουργίας  Ως ενδεικτικό ενάρξεως λειτουργίας νοείται ένα οπτικό ενδεικτικό που δείχνει ότι μια διάταξη έχει τεθεί σε λειτουργία χωρίς να δείχνει αν λειτουργεί ορθά ή όχι.»  Το σημείο 3.10 τροποποιείται ως εξής:  «3.10. Κανένα κόκκινο φως, το οποίο ενδέχεται να προκαλέσει σύγχυση και το οποίο προέρχεται από φανό προβλεπόμενο στο σημείο 1.5, δεν επιτρέπεται να εκπέμπεται προς τα εμπρός και κανένα φως, το οποίο ενδέχεται να προκαλέσει σύγχυση και το οποίο προέρχεται από φανό προβλεπόμενο στο σημείο 1.5, δεν επιτρέπεται να εκπέμπεται προς τα πίσω, εκτός του φανού οπισθοπορίας. Στο πλαίσιο αυτό δεν πρέπει να λαμβάνονται υπόψη οι διατάξεις φωτισμού στο εσωτερικό του αυτοκινήτου. Η πλήρωση του όρου αυτού επαληθεύεται ως εξής:»  Το σημείο 4.3.10 τροποποιείται ως εξής:  «4.3.10. Ηλεκτρικές συνδέσεις  Οι φανοί ομίχλης πρέπει να είναι δυνατόν να ανάβονται και να σβήνονται ανεξάρτητα από τους φανούς πορείας, τους φανούς διασταυρώσεως, οποιονδήποτε συνδυασμό φανών πορείας-φανών διασταυρώσεως.» Το σημείο 4.5.4.2 τροποποιείται ως εξής:  «4.5.4.2. Καθ' ύψος υπεράνω του εδάφους.  4.5.4.2.1. Το ύψος της επιφανείας εξόδου του φωτός των πλευρικών δεικτών πορείας (κατηγορία 5) δεν πρέπει να είναι κάτω των 500 mm, μετρούμενο από το κατώτερο σημείο, και άνω των 1 500 mm, μετρούμενο από το ανώτερο σημείο.  4.5.4.2.2. Το ύψος των δεικτών πορείας της κατηγορίας 1 και 2, μετρούμενο σύμφωνα με το σημείο 3.8, δεν πρέπει να είναι ούτε κάτω των 350 mm ούτε άνω των 1 500 mm.  4.5.4.2.3. Αν η κατασκευή του οχήματος δεν επιτρέπει την τήρηση αυτών των ανωτάτων ορίων, μετρουμένων όπως ορίζεται ανωτέρω, τα όρια αυτά δύνανται να μετατεθούν στα 2 300 mm για τους πλευρικούς δείκτες πορείας της κατηγορίας 5 και έως 2 100 mm για τους δείκτες πορείας των κατηγοριών 1 και 2.»  Το σημείο 4.5.4.3 τροποποιείται ως εξής:  «4.5.4.3. Κ α τ ά μ ή κ ο ς  Η απόσταση μεταξύ της επιφανείας εξόδου του φωτός του πλευρικού δείκτη πορείας (κατηγορία 5) και του εγκαρσίου επιπέδου το οποίο θέτει νοητά το πρόσθιο όριο του ολικού μήκους του οχήματος δεν πρέπει να υπερβαίνει τα 1 800 mm. Αν η κατασκευή του αυτοκινήτου δεν επιτρέπει την τήρηση των ελαχίστων γωνιών ορατότητας, η απόσταση αυτή δύναται να αυξηθεί σε 2 500 mm.»  Μετά το σημείο 4.9.4.3 προστίθεται το ακόλουθο νέο σημείο 4.9.4.4:  «4.9.4.4. Αν ο πρόσθιος φανός θέσεως και ένας άλλος φανός είναι αμοιβαίως ενσωματωμένος, η τήρηση των όρων που αφορούν την τοποθέτηση (σημεία 4.9.4.1 έως 4.9.4.3) πρέπει να επαληθεύεται στο μέσο της φωτίζουσας επιφάνειας του άλλου φανού. »  Το σημείο 4.9.5 τροποποιείται ως εξής:  «4.9.5 Γεωμετρική ορατότητα  Οριζόντια γωνιά:  45° προς το εσωτερικό και 80° προς το εξωτερικό.  Κάθετη γωνιά:  15° πάνω και κάτω από την οριζόντιο.  Η κάθετη γωνιά κάτω από την οριζόντιο πρέπει να μειώνεται σε 5 ° όταν το ύψος των φανών από το έδαφος είναι κάτω των 750 mm.»  Το σημείο 4.10.5 τροποποιείται ως εξής:  «4.10.5. Γεωμετρική ορατότητα  Οριζόντια γωνιά:  45° προς το εσωτερικό και 80° προς το εξωτερικό.  Κάθετη γωνιά:  15° πάνω και κάτω από την οριζόντιο.  Η κάθετη γωνιά κάτω από την οριζόντιο πρέπει να μειώνεται σε 5 ° όταν το ύψος των φανών από το έδαφος είναι κάτω των 750 mm.»  Το σημείο 4.13.1 τροποποιείται ως εξής:  «4.13.1. Παρουσία  Υποχρεωτική στα οχήματα των οποίων το πλάτος υπερβαίνει τα 2,10 m.  Προαιρετική στα αυτοκίνητα πλάτους μεταξύ 1,80 και 2,10 m.  Ο οπίσθιος φανός όγκου είναι προαιρετικός στα οχήματα τύπου chassis-cabines.»  Το σημείο 4.13.4.1 τροποποιείται ως εξής:  «4.13.4.1. Κ α τ ά π λ ά τ ο ς  1.2.3 //   // Εμπρός  και  πίσω  // Όσο το δυνατόν πληρέστερα στο ακρότατο σημείο του ολικού πλάτους του οχήματος. Ο όρος αυτός θεωρείται ότι τηρείται όταν το σημείο της φωτίζουσας επιφάνειας το οποίο είναι περισσότερο απομακρυσμένο από το διάμεσο διαμήκες επίπεδο του οχήματος δεν απέχει περισσότερο από 400 mm από το ακρότατο σημείο του ολικού πλάτους του οχήματος.  Το σημείο 4.13.4.2 τροποποιείται ως εξής:  «4.13.4.2. Κ α θ' ύ ψ ο ς  1.2.3 //   // Εμπρός:  // Οχήματα με κινητήρα: το οριζόντιο επίπεδο το οποίο εφάπτεται στην ανώτατη πλευρά της φωτίζουσας επιφάνειας δεν πρέπει να διέρχεται χαμηλότερα από το οριζόντιο επίπεδο το οποίο εφάπτεται στην ανώτατη πλευρά της διαφανούς ζώνης του ανεμοθώρακα.  //   //   // Ρυμουλκούμενα και ημιρυμουλκούμενα: στο μέγιστο ύψος το οποίο είναι συμβιβάσιμο προς τις απαιτήσεις που αφορούν το πλάτος, την κατασκευή και τις λειτουργικές απαιτήσεις του οχήματος καθώς και τη συμμετρία των φανών.  //   // Πίσω:  // Στο μέγιστο ύψος το οποίο είναι συμβιβάσιμο προς τις απαιτήσεις που αφορούν το πλάτος, την κατασκευή και τις λειτουργικές απαιτήσεις του οχήματος, καθώς και τη συμμετρία των φανών.»  Το σημείο 4.14.1 τροποποιείται ως εξής:  «4.14.1. Παρουσία  Υποχρεωτική στα οχήματα με κινητήρα.  Προαιρετική στα ρυμουλκούμενα, εφόσον είναι ομαδοποιημένοι με άλλες οπίσθιες διατάξεις φωτεινής σηματοδοτήσεως.»  Το σημείο 4.16.1 τροποποιείται ως εξής:  «4.16.1. Παρουσία  Υποχρεωτική στα ρυμουλκούμενα.  Προαιρετική στα οχήματα με κινητήρα.»  Στο παράρτημα 7:  Το σημείο 1.5 τροποποιείται ως εξής:  «1.5. Μόνο τα ακόλουθα σύμβολα δύνανται να χρησιμοποιηθούν για την κατάδειξη των χειρισμών:  Επιτρέπεται επίσης η χρησιμοποίηση συμβόλων με 5 αντί για 4 ακτίνες.»  Τα σχέδια των παραδειγμάτων του σημείου 2 τροποποιούνται ως εξής:  «Παράδειγμα 1:  Παράδειγμα 2: Παράδειγμα 3:


Avis juridique important

|

31979L0490

Οδηγία 79/490/EOK της Επιτροπής της 18ης Απριλίου 1979 περί προσαρμογής στην τεχνολογική πρόοδο της οδηγίας 70/221/EOK του Συμβουλίου «περί της προσεγγίσεως των νομοθεσιών των κρατών μελών των αναφερομένων στις δεξαμενές υγρών καυσίμων και στην οπισθία προφύλαξη κατά της συγκρούσεως των οχημάτων με κινητήρα και των ρυμουλκουμένων τους»

Επίσημη Εφημερίδα αριθ. L 128 της 26/05/1979 σ. 0022 - 0028 Φινλανδική ειδική έκδοση: Κεφάλαιο 13 τόμος 9 σ. 0251  Ελληνική ειδική έκδοση: Κεφάλαιο 13 τόμος 8 σ. 0133  Σουηδική ειδική έκδοση: Κεφάλαιο 13 τόμος 9 σ. 0251  Ισπανική ειδική έκδοση: Κεφάλαιο 13 τόμος 10 σ. 0094  Πορτογαλική ειδική έκδοση : Κεφάλαιο 13 τόμος 10 σ. 0094

ΟΔΗΓΙΑ ΤΗΣ ΕΠΙΤΡΟΠΗΣ της 18ης Απριλίου 1979 περί προσαρμογής στην τεχνολογική πρόοδο της οδηγίας 70/221/ΕΟΚ του Συμβουλίου "περί της προσεγγίσεως των νομοθεσιών των Κρατών μελών των αναφερομένων στις δεξαμενές υγρών καυσίμων και στην οπισθία  προφύλαξη κατά της συγκρούσεως των οχημάτων με κινητήρα και των ρυμουλκουμένων τους"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 70/156/ΕΟΚ του Συμβουλίου της 6ης Φεβρουαρίου 1970 περί της προσεγγίσεως των νομοθεσιών των Κρατών μελών των αναφερομένων στην έγκριση των οχημάτων με κινητήρα και των ρυμουλκουμένων τους(1), ως ετροποποιήθη από την οδηγία 78/547/ΕΟΚ(2), και  ιδίως τα άρθρα της 11, 12 και 13,  την οδηγία 70/221/ΕΟΚ του Συμβουλίου της 20ής Μαρτίου 1970 περί προσεγγίσεως των νομοθεσιών των Κρατών μελών των αναφερομένων στις δεξαμενές υγρών καυσίμων και την οπισθία προφύλαξη κατά της συγκρούσεως των οχημάτων με κινητήρα και των ρυμουλκουμένων  τους(3),  Εκτιμώντας:  ότι χάρη στην κτηθείσα πείρα και λαμβανομένης υπόψη της παρούσης καταστάσεως της τεχνολογίας, είναι δυνατόν τώρα οι προδιαγραφές να καταστούν πλέον αυστηρές και να προσαρμοσθούν περισσότερο στις πραγματικές συνθήκες δοκιμής- ότι οι διατάξεις οπισθίας προφυλάξεως κατά της συγκρούσεως αποτελούν αντικείμενο εμπορίας τόσο μεμονωμένα όσο και μετά από συναρμολόγηση σε ένα όχημα- ότι εντός του μέτρου που είναι δυνατόν να έχουν ελεγχθεί πριν να συναρμολογηθούν σε ένα όχημα, η  ελεύθερη διακίνησή τους είναι δυνατόν να διευκολυνθεί δια της δημιουργίας του θεσμού της εγκρίσεως ΕΟΚ, των διατάξεων αυτών θεωρουμένων ως τεχνικών ολοτήτων κατά την έννοια του άρθρου 9α της οδηγίας 70/156/ΕΟΚ- ότι οι διατάξεις της παρούσης οδηγίας είναι σύμφωνες με τη γνώμη της Επιτροπής για την Προσαρμογή στην Τεχνολογική Πρόοδο των Οδηγιών που αποβλέπουν στην Εξάλειψη των Τεχνικών Εμποδίων στις Συναλλαγές στον Τομέα των Οχημάτων με Κινητήρα,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η οδηγία 70/221/ΕΟΚ τροποποιείται ως ακολούθως:  1. Τα άρθρα 2 και 2α αντικαθίστανται από το ακόλουθο κείμενο:  "Άρθρο 2 1. Τα Κράτη μέλη δεν δύνανται να αρνηθούν την έγκριση ΕΟΚ ούτε την έγκριση από εθνικής πλευράς ενός οχήματος για λόγους που αφορούν στις δεξαμενές υγρών καυσίμων αν το όχημα αυτό πληροί τις προδιαγραφές του παραρτήματος περί των δεξαμενών υγρών  καυσίμων.  2. Τα Κράτη μέλη δεν δύνανται να αρνηθούν την έγκριση ΕΟΚ ούτε την έγκριση από εθνικής πλευράς ενός οχήματος για λόγους που αφορούν στην οπισθία προφύλαξη κατά της συγκρούσεως αν το όχημα αυτό πληροί τις προδιαγραφές του παραρτήματος περί της οπισθίας  προφυλάξεως κατά της συγκρούσεως ή αν το όχημα αυτό είναι εφοδιασμένο με μία διάταξη οπισθίας προφυλάξεως κατά της συγκρούσεως που έχει εγκριθεί ως τεχνική ολότης κατά την έννοια του άρθρου 9α της οδηγίας 70/156/ΕΟΚ και που έχει τοποθετηθεί σύμφωνα με  τις προδιαγραφές του παραρτήματος, σημείο II.5.  3. Τα Κράτη μέλη δεν δύνανται να αρνηθούν την έγκριση ΕΟΚ ούτε την έγκριση από εθνικής πλευράς μιας διατάξεως οπισθίας προφυλάξεως κατά της συγκρούσεως αν η διάταξη αυτή, θεωρουμένη ως τεχνική ολότης κατά την έννοια του άρθρου 9α της οδηγίας 70/156/ΕΟΚ,  πληροί τις προδιαγραφές που ανήκουν στο παράρτημα.  Άρθρο 2α 1. Τα Κράτη μέλη δεν δύνανται να αρνηθούν ή να απαγορεύσουν την πώληση, την καταχώριση στα μητρώα, την έναρξη κυκλοφορίας ή τη χρήση ενός οχήματος για λόγους που αφορούν στις δεξαμενές υγρού καυσίμου αν το όχημα αυτό πληροί τις προδιαγραφές του  παραρτήματος περί των δεξαμενών υγρών καυσίμων.  2. Τα Κράτη μέλη δεν δύνανται να αρνηθούν ή να απαγορεύσουν την πώληση, την καταχώριση στα μητρώα, την έναρξη κυκλοφορίας ή τη χρήση ενός οχήματος για λόγους που αφορούν στην οπισθία προφύλαξη κατά της συγκρούσεως αν το όχημα αυτό πληροί τις  προδιαγραφές του παραρτήματος περί της οπισθίας προφυλάξεως κατά της συγκρούσεως ή αν το όχημα αυτό είναι εφοδιασμένο με μία διάταξη οπισθίας προφυλάξεως κατά της συγκρούσεως που έχει εγκριθεί ως τεχνική ολότητα, κατά την έννοια του άρθρου 9α της  οδηγίας 70/156/ΕΟΚ και έχει τοποθετηθεί σύμφωνα με τις προδιαγραφές του παραρτήματος, σημείο II.5.  3. Τα Κράτη μέλη δεν δύνανται να απαγορεύουν τη διάθεση στην αγορά μιας διατάξεως οπισθίας προφυλάξεως κατά της συγκρούσεως, θεωρουμένης ως τεχνικής ολότητος κατά την έννοια του άρθρου 9α της οδηγίας 70/156/ΕΟΚ, αν αυτή είναι σύμφωνη προς έναν τύπο που  έχει εγκριθεί κατά την έννοια του άρθρου 2 παράγραφος 3." 2. Προστίθεται το ακόλουθο άρθρο:  "Άρθρο 2β Το Κράτος μέλος που χορηγεί την έγκριση λαμβάνει τα αναγκαία μέτρα για να ενημερώνεται περί πάσης τροποποιήσεως ενός εκ των στοιχείων ή ενός εκ των χαρακτηριστικών που προβλέπονται στο παράρτημα σημεία II.2.1 και II.2.2. Οι αρμόδιες αρχές αυτού του  Κράτους μέλους εκτιμούν αν πρέπει να προβούν σε νέες δοκιμές, συνοδευόμενες από ένα πρακτικό επί του τροποποιουμένου τύπου. Στην περίπτωση κατά την οποία συνάγεται από τις δοκιμές ότι οι προδιαγραφές της παρούσης οδηγίας δεν ετηρήθησαν, δεν επιτρέπεται  η τροποποίηση." 3. Το παράρτημα στην οδηγία 70/221/ΕΟΚ τροποποιείται σύμφωνα με το παράρτημα της παρούσης οδηγίας.   Άρθρο 2  1. Από της 1ης Ιανουαρίου 1980, τα Κράτη μέλη δεν δύνανται για λόγους, που αφορούν στην οπισθία προφύλαξη κατά της συγκρούσεως των οχημάτων:  - να αρνηθούν, για έναν τύπο οχήματος με κινητήρα, την έγκριση ΕΟΚ ή τη χορήγηση του προβλεπομένου στο άρθρο 10 παράγραφος 1 τελευταία περίπτωση της οδηγίας 70/156/ΕΟΚ εγγράφου, ή την έγκριση από εθνικής πλευράς,  - να απαγορεύουν την κατά πρώτον έναρξη κυκλοφορίας των οχημάτων, αν τα τμήματα που εξασφαλίζουν την οπισθία προφύλαξη κατά της συγκρούσεως αυτού του τύπου οχήματος ή αυτών των οχημάτων πληρούν τις προδιαγραφές της οδηγίας 70/221/ΕΟΚ, τροποποιηθείσης  από την παρούσα οδηγία.  2. Από της 1ης Οκτωβρίου 1980, τα Κράτη μέλη:  - δεν δύνανται πλέον να χορηγούν το προβλεπόμενο στο άρθρο 10 παράγραφος 1 τελευταία περίπτωση της οδηγίας 70/156/ΕΟΚ έγγραφο για έναν τύπο οχήματος του οποίου τα τμήματα που εξασφαλίζουν την οπισθία προφύλαξη κατά της συγκρούσεως δεν πληρούν τις  προδιαγραφές της οδηγίας 70/221/ΕΟΚ, τροποποιουμένης από την παρούσα οδηγία,  - δύνανται να αρνηθούν την έγκριση από εθνικής πλευράς ενός τύπου οχήματος του οποίου τα τμήματα που εξασφαλίζουν την οπισθία προφύλαξη κατά της συγκρούσεως δεν πληρούν τις προδιαγραφές της οδηγίας 70/221/ΕΟΚ, τροποποιηθείσης από την παρούσα οδηγία.  3. Από 1ης Οκτωβρίου 1981, τα Κράτη μέλη δύνανται να απαγορεύσουν την κατά πρώτον έναρξη κυκλοφορίας οχημάτων των οποίων τα τμήματα που εξασφαλίζουν την οπισθία προφύλαξη κατά της συγκρούσεως δεν πληρούν τις προδιαγραφές της οδηγίας 70/221/ΕΟΚ,  τροποποιηθείσης από την παρούσα οδηγία.   Άρθρο 3  Προ της 1ης Ιανουαρίου 1980, τα Κράτη μέλη θέτουν σε ισχύ τις διατάξεις που είναι αναγκαίες προκειμένου να συμμορφωθούν με την παρούσα οδηγία και ενημερώνουν επ' αυτού αμέσως την Επιτροπή.   Άρθρο 4  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 18 Απριλίου 1979.  Για την Επιτροπή Etienne DAVIGNON Μέλος της Επιτροπής  (1) ΕΕ αριθ. Ν 42 της 23.2.1970, σ. 1.  (2) ΕΕ αριθ. Ν 168 της 26.6.1978, σ. 39.  (3) ΕΕ αριθ. Ν 76 της 6.4.1970, σ. 23 και αριθ. Ν 65 της 15.3.1979, σ. 42.      ΠΑΡΑΡΤΗΜΑ  Το κείμενο του σημείου II αντικαθίσταται από το ακόλουθο κείμενο:  "II. ΟΠΙΣΘΙΑ ΠΡΟΦΥΛΑΞΗ ΚΑΤΑ ΤΗΣ ΣΥΓΚΡΟΥΣΕΩΣ II.1. Γενικότητες Τα οχήματα στα οποία αναφέρεται η παρούσα οδηγία πρέπει να έχουν σχεδιασθεί κατά τρόπο ώστε να προσφέρουν μία αποτελεσματική προφύλαξη κατά της συγκρούσεως εκ των όπισθεν με οχήματα των κατηγοριών M 1 και N 1(1).  II.2 Ορισμοί II.2.1. Τύπος οχήματος όσον αφορά στην οπισθία προφύλαξη κατά της συγκρούσεως Ως "τύπος οχήματος όσον αφορά στην οπισθία προφύλαξη κατά της συγκρούσεως " νοούνται τα οχήματα που δεν παρουσιάζουν μεταξύ τους διαφορές όσον αφορά στα εξής βασικά στοιχεία:  II.2.1.1. Πλάτος του οπισθίου άξονος, δομή, διαστάσεις, σχήμα και υλικά του οπισθίου τμήματος του οχήματος στο μέτρο που έχουν επίπτωση επί των προδιαγραφών των σημείων II.5.1 έως II.5.4.5.5- II.2.1.2. Χαρακτηριστικά της αναρτήσεως στο μέτρο που έχουν επίπτωση επί των προδιαγραφών των σημείων II.5.1 έως II.5.4.5.5.  II.2.2. Τύπος διατάξεως οπισθίας προφυλάξεως κατά της συγκρούσεως Ως "τύπος διατάξεως οπισθίας προφυλάξεως κατά της συγκρούσεως" νοούνται οι διατάξεις που δεν παρουσιάζουν μεταξύ τους διαφορές ως προς τα εξής βασικά στοιχεία:  II.2.2.1. σχήμα,  II.2.2.2. διαστάσεις,  II.2.2.3. στερέωση,  II.2.2.4. υλικά.  II.3. Αιτήσεις εγκρίσεως ΕΟΚ II.3.1. Αίτηση εγκρίσεως ΕΟΚ ενός τύπου οχήματος όσον αφορά στην οπισθία προφύλαξη κατά της συγκρούσεως.  II.3.1.1. Η αίτηση εγκρίσεως ΕΟΚ ενός τύπου οχήματος, όσον αφορά στην οπισθία προφύλαξη κατά της συγκρούσεως, πρέπει να υποβάλλεται από τον κατασκευαστή του οχήματος ή από τον εντολοδόχο του.  II.3.1.2. Πρέπει να συνοδεύεται από τα κατωτέρω αναφερόμενα έγγραφα σε τρία αντίτυπα και τις ακόλουθες πληροφορίες:  II.3.1.2.1. Περιγραφή του οχήματος από την άποψη των κριτηρίων που προβλέπονται στο σημείο II.2.1 συνοδευομένη από σχέδια με διαστάσεις και είτε από μία φωτογραφία, είτε από μία αναπεπταμένη όψη του οπισθίου του οχήματος. Πρέπει να προσδιορίζονται οι  αριθμοί και/ή τα σύμβολα που χαρακτηρίζουν τον τύπο του οχήματος- II.3.1.2.2. Τεχνική περιγραφή των τμημάτων που εξασφαλίζουν την οπισθία προφύλαξη κατά της συγκρούσεως, συνοδευομένη από επαρκώς λεπτομερείς πληροφορίες.  II.3.1.2.3. Ένα όχημα αντιπροσωπευτικό του προς έγκριση τύπου οχήματος πρέπει να παρουσιάζεται στην τεχνική υπηρεσία την επιφορτισμένη με τις δοκιμές εγκρίσεως.  II.3.2 Αίτηση εγκρίσεως ΕΟΚ ενός τύπου διατάξεως οπισθίας προφυλάξεως θεωρουμένης ως τεχνικής ολότητος.  II.3.2.1. Η αίτηση εγκρίσεως ΕΟΚ ενός τύπου διατάξεως οπισθίας προφυλάξεως θεωρουμένης ως τεχνικής ολότητος κατά την έννοια του άρθρου 9α της οδηγίας 70/156/ΕΟΚ πρέπει να υποβάλλεται από τον κατασκευαστή του οχήματος ή από τον κατασκευαστή της διατάξεως  της οπισθίας προφυλάξεως ή από τους αντιστοίχους εντολοδόχους τους.  II.3.2.2. Για κάθε τύπο διατάξεως οπισθίας προφυλάξεως η αίτηση συνοδεύεται:  II.3.2.2.1. Από έγγραφα σε τρία αντίτυπα, που δίδουν την περιγραφή των τεχνικών χαρακτηριστικών της διατάξεως- II.3.2.2.2. Από ένα δείγμα του τύπου της διατάξεως. Η αρμοδία αρχή, αν το κρίνει αναγκαίο, δύναται να απαιτήσει ένα συμπληρωματικό δείγμα. Αυτά τα δείγματα πρέπει να φέρουν ευκρινώς αναγνώσιμα και ανεξίτηλα το βιομηχανικό ή εμπορικό σήμα του αιτούντος  καθώς και την ένδειξη του τύπου.  II.4. Έγκριση ΕΟΚ II.4.1. Ένα δελτίο επισυνάπτεται στο δελτίο εγκρίσεως ΕΟΚ για έναν τύπο οχήματος σύμφωνο προς το παρουσιαζόμενο υπόδειγμα:  II.4.1.1. Στο συμπληρωματικό παράρτημα 1, όσον αφορά στην αίτηση που προβλέπεται στο σημείο II.3.1- II.4.1.2. Ή στο συμπληρωματικό παράρτημα 2, όσον αφορά στην αίτηση που προβλέπεται στο σημείο II.3.2.  II.5. Εξειδικεύσεις II.5.1. Κάθε όχημα πρέπει να είναι κατασκευασμένο και/ή εφοδιασμένο κατά τρόπο ώστε να προσφέρει καθ' όλο το πλάτος μία αποτελεσματική προφύλαξη κατά της συγκρούσεως με τα οχήματα των κατηγοριών M 1 και N 1(2) που συγκρούονται με αυτό εκ των όπισθεν.  II.5.2. Κάθε όχημα μιας των κατηγοριών M 1, M 2, M 3, N 1, O 1 ή O 2(3) θεωρείται ότι πληροί τον όρο που προβλέπεται στο σημείο II.5.1 αν το ύψος κάτωθεν ολοκλήρου του οπισθίου πλάτους του πλαισίου ή των βασικών τμημάτων του αμαξώματος δεν υπερβαίνει τα  55 cm.  Αυτή η προδιαγραφή πρέπει να τηρείται από μία απόσταση 45 cm μετρουμένη από το οπίσθιο άκρο του οχήματος.  II.5.3. Κάθε όχημα μιας των κατηγοριών N 2, N 3, O 3 ή O 4(4) θεωρείται ότι πληροί τον όρο που προβλέπεται στο σημείο II.5.1 εφ' όσον:  - το όχημα διαθέτει μία διάταξη οπισθίας προφυλάξεως κατά της συγκρούσεως σύμφωνα με τις προδιαγραφές του σημείου II.5.4, ή - το οπίσθιο μέρος του οχήματος είναι κατασκευασμένο και/ή εξοπλισμένο κατά τρόπο ώστε τα τμήματα από τα οποία απαρτίζεται δύνανται να θεωρηθούν εκ του σχήματός τους και εκ των χαρακτηριστικών τους, ως στοιχεία που αντικαθιστούν τη διάταξη οπισθίας  προφυλάξεως κατά της συγκρούσεως. Τα στοιχεία των οποίων η συζυγής δράση πληροί τις προδιαγραφές του σημείου II.5.4 εξομοιούνται προς τη διάταξη οπισθίας προφυλάξεως κατά της συγκρούσεως.  II.5.4. Μία διάταξη οπισθίας προφυλάξεως κατά της συγκρούσεως, ονομαζομένη κατωτέρω "διάταξη", απαρτίζεται γενικώς από μία διαδοκίδα και από στοιχεία συνδέσεως με τις μηκίδες πλαισίου ή με αυτό που τα υποκαθιστά.  Πρέπει να παρουσιάζεται ως ακολούθως:  II.5.4.1. η διάταξη πρέπει να είναι τοποθετημένη το πλησιέστερο δυνατό στο οπίσθιο του οχήματος. Όταν το όχημα είναι άνευ φορτίου(5), το κατώτερο άκρο της διατάξεως δεν πρέπει να είναι σε κανένα σημείο σε ύψος μεγαλύτερο των 55 cm υπεράνω του εδάφους- II.5.4.2. Το πλάτος της διατάξεως δεν πρέπει να υπερβαίνει σε κανένα σημείο το πλάτος του οπισθίου άξονα, μετρουμένου στα ακρότατα σημεία των τροχών, εξαιρέσει της εξογκώσεως του ελαστικού πλησίον του εδάφους, ούτε να είναι μικρότερο του πλάτους αυτού  πλέον των 10 cm από κάθε πλευρά. Αν υπάρχουν περισσότεροι οπίσθιοι άξονες, το θεωρούμενο πλάτος είναι αυτό του πλατυτέρου οπισθίου άξονος- II.5.4.3. Το ύψος της πλαγίας όψεως της διαδοκίδος πρέπει να είναι τουλάχιστον 10 cm. Τα πλευρικά άκρα της διαδοκίδος δεν πρέπει να καμπυλώνουν προς τα όπισθεν, ούτε να παρουσιάζουν κοπτερό άκρο προς τα έξω: αυτή η προϋπόθεση πληρούται εφ' όσον τα  πλευρικά άκρα της διαδοκίδος παρουσιάζουν προς τα έξω στρογγυλεύσεις που έχουν ακτίνα καμπυλότητος τουλάχιστον 2,5 mm- II.5.4.4. Η διάταξη δύναται επίσης να πραγματοποιείται κατά τρόπο ώστε να επιτρέπει τροποποίηση της θέσεώς της όπισθεν του οχήματος. Σ' αυτή την περίπτωση πρέπει να εξασφαλίζεται, σε θέση λειτουργίας μία ασφάλιση αποκλείουσα κάθε ακουσία τροποποίηση  θέσεως. Η θέση της διατάξεως πρέπει να δύναται να τροποποιείται από το χειριστή, δι' εφαρμογής δυνάμεως που δεν υπερβαίνει τα 40 daN- II.5.4.5. Η διάταξη πρέπει να διαθέτει μίαν ικανή αντοχή στις παραλλήλως εφαρμοζόμενες δυνάμεις στο διαμήκη άξονα του οχήματος και να συνδέεται, όταν ευρίσκεται σε θέση λειτουργίας, με τις μηκίδες πλαισίου του οχήματος ή με ό,τι τις υποκαθιστά.  Η προδιαγραφή αυτή πληρούται αν αποδειχθεί ότι ούτε κατά τη διάρκεια ούτε μετά την εφαρμογή η οριζοντία απόσταση μεταξύ του οπισθίου της διατάξεως και του ακραίου οπισθίου τμήματος του οχήματος δεν υπερβαίνει τα 40 cm σε κανένα από τα σημεία P 1, P 2  και P 3. Αυτή η απόσταση μετρείται εξαιρουμένου κάθε τμήματος του οχήματος που κείται πλέον των 3 m υπεράνω του εδάφους, όταν το όχημα είναι κενό- II.5.4.5.1. Τα σημεία P 1 κείνται σε μία απόσταση 30 cm από τα διαμήκη επίπεδα που εφάπτονται στις εξωτερικές πλευρές των τροχών του οπισθίου άξονα. Τα σημεία P 2, που ευρίσκονται επί της γραμμής συνδέσεως των σημείων P 1, κείνται συμμετρικώς ως προς το  διάμηκες στο μέσο του οχήματος επίπεδο, σε μία απόσταση το ένα από το άλλο περιλαμβανομένη μεταξύ 70 και 100 cm συμπεριλαμβανομένων- η ακριβής θέση δύναται να προσδιορισθεί από τον κατασκευαστή. Το ύψος υπεράνω του εδάφους των σημείων P 1 και P 2  καθορίζεται από τον κατασκευαστή του οχήματος στο εσωτερικό των γραμμών που περιβάλλουν οριζοντίως τη διάταξη. Αυτό το ύψος δεν πρέπει πάντως να υπερβαίνει τα 60 cm, όταν το όχημα είναι κενό. Το σημείο P 3 ευρίσκεται στο μέσο του ευθυγράμμου τμήματος P  2 II.5.4.5.2. Μία οριζοντία δύναμη ίση προς 12,5% του τεχνικώς αποδεκτού ολικού βάρους του οχήματος με μεγίστη τιμή 2,5- 104 N πρέπει να εφαρμόζεται διαδοχικώς στα δύο σημεία P 1 και στο σημείο P 3- II.5.4.5.3. Μία οριζοντία δύμανη προς το 50% του τεχνικώς αποδεκτού ολικού βάρους του οχήματος με μεγίστη τιμή 10-104 N, πρέπει να εφαρμόζεται διαδοχικώς στα δύο σημεία P 2- II.5.4.5.4. Οι δυνάμεις που προδιαγράφονται στα σημεία II.5.4.5.2 και II.5.4.5.3. πρέπει να εφαρμόζονται χωριστά. Η σιερά με την οποία εφαρμόζονται αυτές οι δυνάμεις είναι δυνατόν να προσδιορίζεται από τον κατασκευαστή- II.5.4.5.5. Όταν πραγματοποιείται μία πρακτική δοκιμή για την εξακρίβωση των προηγουμένων προδιαγραφών, πρέπει να πληρούνται οι ακόλουθοι όροι:  II.5.4.5.5.1. Η διάταξη πρέπει να συνδέεται με τις μηκίδες πλαισίου του οχήματος ή με ό,τι τις υποκαθιστά- II.5.4.5.5.2. Οι προδιαγραφόμενες δυνάμεις πρέπει να εφαρμόζονται μέσω κομβίων επαφής καταλλήλως αρθρωμένων (παραδείγματος χάρη δια σταυρωτής αρθρώσεως), παραλλήλως προς το διάμηκες στο μέσο του οχήματος επίπεδο με τη βοήθεια μιας επιφανείας εφαρμογής  μεγίστου ύψους 25 cm - το ακριβές ύψος πρέπει να υποδεικνύεται από τον κατασκευαστή - και πλάτους 20 cm, της οποίας τα κατακόρυφα άκρα έχουν ακτίνα καμπυλότητος 5 mm +- 1 mm και της οποίας το κέντρο τοποθετείται διαδοχικώς στα σημεία P 1, P 2 και P 3.  II.5.5 Κατά παρέκκλιση των προηγουμένων διατάξεων, τα οχήματα των ακολούθων τύπων δύνανται να μην είναι σύμφωνα με τις προδιαγραφές του παρόντος παραρτήματος όσον αφορά στην οπισθία προφύλαξη κατά της συγκρούσεως:  - ελκυστήρες για ημιρυμουλκούμενα- - ρυμουλκούμενα "triqueballes" και άλλα ανάλογα ρυμουλκούμενα προοριζόμενα για την μεταφορά κορμών ξύλων ή άλλων τεμαχίων μεγάλου μήκους- - οχήματα για τα οποία η ύπαρξη μιας διατάξεως οπισθίας προφυλάξεως είναι ασυμβίβαστη με τη χρησιμοποίησή τους.   ΣΥΜΠΛΗΡΩΜΑΤΙΚΟ ΠΑΡΑΡΤΗΜΑ 1  ΥΠΟΔΕΙΓΜΑ Μέγιστο σχήμα χάρτου: A4 (210 mm x 297 mm) Ένδειξη της διοικήσεως ΠΑΡΑΡΤΗΜΑ ΣΤΟ ΔΕΛΤΙΟ ΕΓΚΡΙΣΕΩΣ ΕΟΚ ΓΙΑ ΕΝΑΝ ΤΥΠΟ ΟΧΗΜΑΤΟΣ ΟΣΟΝ ΑΦΟΡΑ ΣΤΗΝ ΟΠΙΣΘΙΑ ΠΡΟΦΥΛΑΞΗ ΚΑΤΑ ΤΗΣ ΣΥΓΚΡΟΥΣΕΩΣ (ΟΔΗΓΙΑ 79/490/ΕΟΚ ΕΠΙΦΕΡΟΥΣΑ ΤΡΟΠΟΠΟΙΗΣΗ ΣΤΗΝ ΟΔΗΓΙΑ 70/221/ΕΟΚ) (Άρθρο 4 παράγραφος 2 και άρθρο 10 της οδηγίας 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των Κρατών μελών των αναφερομένων στην έγκριση των οχημάτων με κινητήρα και των ρυμουλκουμένων τους) Αριθμός εγκρίσεως ΕΟΚ.............  1. Βιομηχανικό ή εμπορικό σήμα του οχήματος...............  2. Τύπος οχήματος...................  3. Ονοματεπώνυμο και διεύθυνση του κατασκευαστού..........  ....................  4. Κατά περίπτωση, ονοματεπώνυμο και διεύθυνση του εντολοδόχου του κατασκευαστού..................  ........................  5. Χαρακτηριστικά των τμημάτων που εξασφαλίζουν την οπισθία προφύλαξη κατά της συγκρούσεως....................  ....................  6. Όχημα υποβληθέν προς έγκριση την..................  7. Τεχνική υπηρεσία επιφορτισμένη με τις δοκιμές εγκρίσεως...........  .......................  8. Ημερομηνία του χορηγηθέντος από την υπηρεσία αυτή πρακτικού.........  9. Αριθμός του χορηγηθέντος από την υπηρεσία αυτή πρακτικού............  10. Η αποδοχή όσον αφορά στην οπισθία προφύλαξη κατά της συγκρούσεως χορηγείται/απορρίπτεται(6)11. Τόπος.................  12. Ημερομηνία...............  13. Υπογραφή.................  14. Τα ακόλουθα έγγραφα, που φέρουν τον ανωτέρω αριθμό εγκρίσεως επισυνάπτονται στο παρόν παράρτημα:  .................σχέδια με διαστάσεις .................αναπεπταμένη όψη ή φωτογραφία του οπισθίου τμήματος του οχήματος 15. Ενδεχόμενες παρατηρήσεις....................  .....................  .....................   ΣΥΜΠΛΗΡΩΜΑΤΙΚΟ ΠΑΡΑΡΤΗΜΑ 2  ΥΠΟΔΕΙΓΜΑ Μέγιστο σχήμα χάρτου: A4 (210 mm x 297 mm) Ένδειξη της διοικήσεως ΔΕΛΤΙΟ ΕΓΚΡΙΣΕΩΣ ΕΟΚ ΜΙΑΣ ΤΕΧΝΙΚΗΣ ΟΛΟΤΗΤΟΣ (ΟΔΗΓΙΑ 79/490/ΕΟΚ ΕΠΙΦΕΡΟΥΣΑ ΤΡΟΠΟΠΟΙΗΣΗ ΣΤΗΝ ΟΔΗΓΙΑ 70/221/ΕΟΚ) (Άρθρο 9α της οδηγίας 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των Κρατών μελών των αναφερομένων στην έγκριση των οχημάτων με κινητήρα και των ρυμουλκουμένων τους) Τεχνική ολότης: τύπος διατάξεως οπισθίας προφυλάξεως κατά της συγκρούσεως Αριθμός εγκρίσεως ΕΟΚ της τεχνικής ολότητος 1. Βιομηχανικό ή εμπορικό σήμα της διατάξεως............  2. Τύπος της διατάξεως..............  3. Ονοματεπώνυμο και διεύθυνση του κατασκευαστού................  ...................  4. Κατά περίπτωση, ονοματεπώνυμο και διεύθυνση του εντολοδόχου του κατασκευαστού..........  .....................  5. Χαρακτηριστικά της διατάξεως..............  ....................  6. Περιορισμοί χρησιμοποιήσεως και ενδεχόμενες προδιαγραφές συναρμολογήσεως.......  ....................  7. Ημερομηνία υποβολής της διατάξεως για τη χορήγηση της εγκρίσεως ΕΟΚ μιας τεχνικής ολότητος................  8. Τεχνική υπηρεσία πραγματοποιούσα τις δοκιμές για τη χορήγηση της εγκρίσεως ΕΟΚ μιας τεχνικής ολότητος.................  ...................  9. Ημερομηνία του χορηγηθέντος από την υπηρεσία αυτή πρακτικού.............  10. Αριθμός του χορηγηθέντος από την υπηρεσία αυτή πρακτικού...............  11. Η έγκριση ΕΟΚ της διατάξεως οπισθίας προφυλάξεως κατά της συγκρούσεως ως τεχνικής ολότητος χορηγείται/απορρίπτεται(7)12. Τόπος..............  13. Ημερομηνία...............  14. Υπογραφή...................  15. Τα ακόλουθα έγγραφα, που φέρουν τον ανωτέρω αριθμό εγκρίσεως ΕΟΚ μιας τεχνικής ολότητος επισυνάπτονται στο παρόν δελτίο...............  ............................(να συμπληρωθεί αν είναι αναγκαίο) 16. Ενδεχόμενες παρατηρήσεις...................  .......................  .......................    (1) Κατηγορίες συμφώνως προς τη διεθνή ταξινόμηση που αναφέρεται από τη σημείωση β) του παραρτήματος I στην οδηγία 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των Κρατών μελών των αναφερομένων στην  έγκριση των οχημάτων με κινητήρα και των ρυμουλκουμένων τους.  (2) Κατηγορίες συμφώνως προς τη διεθνή ταξινόμηση που αναφέρεται στη σημείωση β) του παραρτήματος I στην οδηγία 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των Κρατών μελών των αναφερομένων στην έγκριση των  οχημάτων με κινητήρα και των ρυμουλκουμένων τους.  (3) Κατηγορίες συμφώνως προς τη διεθνή ταξινόμηση που αναφέρεται στη σημείωση β) του παραρτήματος I στην οδηγία 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των Κρατών μελών των αναφερομένων στην έγκριση των  οχημάτων με κινητήρα και των ρυμουλκουμένων τους.  (4) Κατηγορίες συμφώνως προς τη διεθνή ταξινόμηση που αναφέρεται στη σημείωση β) του παραρτήματος I στην οδηγία 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των Κρατών μελών των αναφερομένων στην έγκριση των  οχημάτων με κινητήρα και των ρυμουλκουμένων τους.  (5) Όπως προσδιορίζεται στο σημείο 2.6 του παραρτήματος I στην οδηγία που αναφέρεται στην ανωτέρω σημείωση (1).  (6) Διαγράψατε την περιττή ένδειξη.  (7) Διαγράψατε την περιττή ένδειξη.


Avis juridique important

|

31982L0318

Οδηγία 82/318/EOK της Επιτροπής της 2ας Απριλίου 1982 περί προσαρμογής στην τεχνική πρόοδο της οδηγίας 76/115/EOK του Συμβουλίου για την προσέγγιση των νομοθεσιών των κρατών μελών των αναφερομένων στις αγκυρώσεις των ζωνών ασφαλείας των οχημάτων με κινητήρα

Επίσημη Εφημερίδα αριθ. L 139 της 19/05/1982 σ. 0009 - 0016 Φινλανδική ειδική έκδοση: Κεφάλαιο 13 τόμος 12 σ. 0017  Ισπανική ειδική έκδοση: Κεφάλαιο 13 τόμος 12 σ. 0162  Σουηδική ειδική έκδοση: Κεφάλαιο 13 τόμος 12 σ. 0017  Πορτογαλική ειδική έκδοση : Κεφάλαιο 13 τόμος 12 σ. 0162

ΟΔΗΓΙΑ ΤΗΣ ΕΠΙΤΡΟΠΗΣ της 2ας Απριλίου 1982 περί προσαρμογής στην τεχνική πρόοδο της οδηγίας 76/115/ΕΟΚ του Συμβουλίου περί προσεγγίσεως των νομοθεσιών των Κρατών μελών των αναφερομένων στις αγκυρώσεις των ζωνών ασφαλείας των οχημάτων με κινητήραΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των Κρατών μελών που αφορούν την έγκριση των νομοθεσιών των οχημάτων με κινητήρα και των ρυμουλκουμένων τους (1), όπως τροποποιήθηκε τελευταία από την οδηγία  80/1267/ΕΟΚ (2), και ιδίως το άρθρο 11,  την οδηγία 76/115/ΕΟΚ του Συμβουλίου της 18ης Δεκεμβρίου 1975 περί προσεγγίσεως των νομοθεσιών των Κρατών μελών των αναφερομένων στις αγκυρώσεις των ζωνών ασφαλείας των οχημάτων με κινητήρα (3), όπως τροποποιήθηκε τελευταία από την οδηγία 81/575/ΕΟΚ  (4), και ιδίως το άρθρο 6,  Εκτιμώντας:  ότι για λόγους ασφαλείας της οδικής κυκλοφορίας, το Συμβούλιο αποφάσισε, δυνάμει της οδηγίας 81/575/ΕΟΚ, την επέκταση του πεδίου εφαρμογής της οδηγίας 76/115/ΕΟΚ, το οποίο μέχρι τότε περιοριζόταν στην κατηγορία Μ1 όπως αυτή ορίζεται στο παράρτημα I της  οδηγίας 70/156/ΕΟΚ, ώστε να περιλάβει όλες τις κατηγορίες οχημάτων με κινητήρα- ότι η επέκταση αυτή του πεδίου εφαρμογής έγινε δυνατή λόγω της τεχνικής προόδου η οποία είχε εν τω μεταξύ επιτευχθεί- ότι, ωστόσο, η εφαρμογή του μέτρου αυτού προϋποθέτει  την προσαρμογή των διατάξεων της οδηγίας 76/115/ΕΟΚ και των δοκιμών τις οποίες προβλέπει στο διευρυμένο πεδίο εφαρμογής- ότι η πείρα η οποία αποκτήθηκε από την εφαρμογή της οδηγίας έδειξε αναγκαιότητα προσαρμογής ορισμένων διατάξεων προς τις πραγματικές  συνθήκες των δοκιμών- ότι τα μέτρα τα οποία προβλέπονται από την οδηγία αυτή είναι σύμφωνα με τη γνώμη της Επιτροπής για την Προσαρμογή στην Τεχνική Πρόοδο των οδηγιών για την εξάλειψη των τεχνικών εμποδίων στις συναλλαγές στον τομέα των οχημάτων με κινητήρα,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Τα παραρτήματα I, II και III της οδηγίας 76/115/ΕΟΚ τροποποιούνται σύμφωνα με το παράρτημα της παρούσας οδηγίας.   Άρθρο 2  1. Από 1ης Οκτωβρίου 1982, τα Κράτη μέλη δεν δύνανται, στην περίπτωση των οχημάτων με κινητήρα της κατηγορίας Μ1 και για λόγους που αφορούν τις αγκυρώσεις των ζωνών ασφαλείας,  - να αρνηθούν τη χορήγηση εγκρίσεως ΕΟΚ ή την έκδοση του πιστοποιητικού που προβλέπεται στο τελευταίο εδάφιο του άρθρου 10 παράγραφος 1 της οδηγίας 70/156/ΕΟΚ ή τη χορήγηση εθνικής εγκρίσεως για οποιονδήποτε τύπο οχήματος με κινητήρα,  - ή να απαγορεύσουν τη θέση σε κυκλοφορία οχημάτων,  αν οι αγκυρώσεις των ζωνών ασφαλείας αυτού του τύπου οχήματος ή αυτών των οχημάτων πληρούν τις διατάξεις της οδηγίας 76/115/ΕΟΚ, όπως τροποποιήθηκε από την παρούσα οδηγία.  2. Από 1ης Οκτωβρίου 1983, τα Κράτη μέλη, όσον αφορά τα οχήματα της κατηγορίας Μ1,  - δεν δύνανται να εκδίδουν πλέον το πιστοποιητικό που προβλέπεται στο τελευταίο εδάφιο του άρθρου 10 παράγραφος 1 της οδηγίας 70/156/ΕΟΚ για τους τύπους των οχημάτων με κινητήρα στους οποίους οι αγκυρώσεις των ζωνών ασφαλείας δεν πληρούν τις διατάξεις  της οδηγίας 76/115/ΕΟΚ, όπως τροποποιήθηκε από την παρούσα οδηγία,  - θα δύνανται να αρνηθούν τη χορήγηση εθνικής εγκρίσεως για τους τύπους οχημάτων με κινητήρα των οποίων οι αγκυρώσεις των ζωνών ασφαλείας δεν πληρούν τις διατάξεις της οδηγίας 76/115/ΕΟΚ, όπως τροποποιήθηκε από την παρούσα οδηγία.  Για ορισμένα ανοικτά αυτοκίνητα (cabriolets) ή αυτοκίνητα με ανοιγόμενη σκεπή, τα οποία έχουν εγκριθεί βάσει των διατάξεων του σημείου 4.3.2 του παραρτήματος I της οδηγίας 76/115/ΕΟΚ, στην αρχική διατύπωσή της, η ανωτέρω ημερομηνία αντικαθίσταται από  την ημερομηνία της 1ης Οκτωβρίου 1986.  3. Από 1ης Οκτωβρίου 1984, τα Κράτη μέλη δύνανται να απαγορεύσουν τη θέση σε κυκλοφορία των οχημάτων της κατηγορίας Μ1 των οποίων οι αγκυρώσεις των ζωνών ασφαλείας δεν πληρούν τις διατάξεις της οδηγίας 76/115/ΕΟΚ, όπως τροποποιήθηκε από την παρούσα  οδηγία.  Ωστόσο, η διάταξη αυτή δεν εφαρμόζεται στην περίπτωση ορισμένων ανοικτών αυτοκινήτων (cabriolets) ή αυτοκινήτων με ανοιγόμενη σκεπή, τα οποία εγκρίθηκαν δυνάμει των διατάξεων του σημείου 4.3.2 του παραρτήματος I της οδηγίας 76/115/ΕΟΚ, στην αρχική  διατύπωσή της.   Άρθρο 3  1. Από 1ης Οκτωβρίου 1982, τα Κράτη μέλη δεν δύνανται, στην περίπτωση των οχημάτων με κινητήρα των λοιπών κατηγοριών εκτός της Μ1 και για λόγους που αφορούν τις αγκυρώσεις των ζωνών ασφαλείας,  - να αρνηθούν τη χορήγηση εγκρίσεως ΕΟΚ, την έκδοση του πιστοποιητικού το οποίο προβλέπεται στο τελευταίο εδάφιο του άρθρου 10 παράγραφος 1 της οδηγίας 70/156/ΕΟΚ ή τη χορήγηση εθνικής εγκρίσεως, για οποιονδήποτε τύπο οχήματος με κινητήρα,  - να απαγορεύσουν τη θέση σε κυκλοφορία οχημάτων,  αν οι αγκυρώσεις των ζωνών ασφαλείας αυτού του τύπου οχήματος ή αυτών των οχημάτων πληρούν τις διατάξεις της οδηγίας 76/115/ΕΟΚ, όπως τροποποιήθηκε τελευταία από την παρούσα οδηγία.  2. Κατά παρέκκλιση της ανωτέρω παραγράφου 1, τα Κράτη μέλη δεν δύνανται, για λόγους που αφορούν τις αγκυρώσεις ζωνών ασφαλείας,  - να αρνηθούν, έως τις 30 Σεπτεμβρίου 1986, τη χορήγηση εγκρίσεως ΕΟΚ, την έκδοση του πιστοποιητικού το οποίο προβλέπεται στο τελευταίο εδάφιο του άρθρου 10 παράγραφος 1 της οδηγίας 70/156/ΕΟΚ ή τη χορήγηση εθνικής εγκρίσεως για οποιονδήποτε τύπο  οχήματος με κινητήρα των κατηγοριών N2 και N3, ή - να απαγορεύσουν, έως τις 30 Σεπτεμβρίου 1987, τη θέση σε κυκλοφορία οχημάτων των κατηγοριών αυτών,  αν αυτός ο τύπος οχήματος ή αυτά τα οχήματα δεν είναι εφοδιασμένα με αγκυρώσεις ζωνών ασφαλείας.   Άρθρο 4  Τα Κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις, το αργότερο την 30ή Σεπτεμβρίου 1982, προκειμένου να συμμορφωθούν με την παρούσα οδηγία και ενημερώνουν περί αυτού την Επιτροπή.   Άρθρο 5  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 2 Απριλίου 1982.  Για την Επιτροπή Karl-Heinz NARJES Μέλος της Επιτροπής  (1) ΕΕ αριθ. L 42 της 23. 2. 1970, σ. 1.  (2) ΕΕ αριθ. L 375 της 31. 12. 1980, σ. 34.  (3) ΕΕ αριθ. L 24 της 30. 1. 1976, σ.6.  (4) ΕΕ αριθ. L 209 της 29. 7. 1981, σ. 30.      ΠΑΡΑΡΤΗΜΑ   Τροποποίηση των παραρτημάτων της οδηγίας 76/115 ΕΟΚ  ΠΑΡΑΡΤΗΜΑ I   ΟΡΙΣΜΟΙ, ΑΙΤΗΣΗ ΕΓΚΡΙΣΕΩΝ ΕΟΚ, ΕΓΚΡΙΣΗ ΕΟΚ, ΠΡΟΔΙΑΓΡΑΦΕΣ, ΔΟΚΙΜΕΣ, ΤΗΡΗΣΗ ΤΩΝ ΠΡΟΔΙΑΓΡΑΦΩΝ ΠΑΡΑΓΩΓΗΣ, ΟΔΗΓΙΕΣ 1.9. Στο αγγλικό κείμενο, η έκφραση "(tip-up)" παραλείπεται.  2.2.1. Τροποποιείται ως εξής:  "2.2.1. σχέδια του συνόλου της κατασκευής του οχήματος, σε κατάλληλη κλίμακα, στα οποία πρέπει να φαίνεται η θέση των αγκυρώσεων, οι πραγματικές αγκυρώσεις των ζωνών (κατά περίπτωση), και λεπτομερή σχέδια των αγκυρώσεων των ζωνών ασφαλείας και των  εξαρτημάτων στα οποία προσαρμόζονται.".  4.1.1. Τροποποιείται ως εξής:  "4.1.1. Το σημείο H είναι σημείο αναφοράς κατά την ένοια του ορισμού του σημείου 1.1 του παραρτήματος III της οδηγίας 77/649/ΕΟΚ, και καθορίζεται σύμφωνα με τη διαδικασία η οποία περιγράφεται σ' αυτή την οδηγία.  4.1.1.1. το σημείο H' είναι σημείο αναφοράς το οποίο αντιστοιχεί στο σημείο H του 4.1.1 και το οποίο καθορίζεται για όλες τις κανονικές θέσεις χρήσεως του καθίσματος.  4.1.1.2. το σημείο R είναι το σημείο αναφοράς του καθίσματος το οποίο ορίζεται στο σημείο 1.2 του παραρτήματος III της οδηγίας 77/649/ΕΟΚ.".  4.1.2. Η πρώτη πρόταση τροποποιείται ως εξής:  "4.1.2. Η γραμμή αναφοράς είναι μία ευθεία, σύμφωνη με το σημείο 3.4 του παραρτήματος III της οδηγίας 77/649/ΕΟΚ.".  4.1.4. Τροποποιείται ως εξής:  "4.1.4. Το σημείο C είναι το σημείο το οποίο ευρίσκεται 450 mm κατακόρυφα πάνω από το σημείο R. Ωστόσο, αν η απόσταση S, η οποία ορίζεται στο σημείο 4.1.6, είναι ίση ή μεγαλύτερη από 280 mm και αν ο κατασκευαστής επιλέξει τον εναλλακτικό τύπο BR = 260 +  0,8 S του σημείου 4.4.4.3, η κατακόρυφη απόσταση μεταξύ του C και του R πρέπει να είναι 500 mm.".  4.1.5. Η έκφραση "σημείο H" αντικαθίσταται από την έκφραση "σημείο H".  4.1.6.2.1. Τροποποιείται ως εξής:  "4.1.6.2.1. Το επίπεδο P της θέσεως του οδηγού πρέπει να είναι κατακόρυφο, παράλληλο προς το μέσο διάμηκες επίπεδο του οχήματος, το οποίο διέρχεται από το κέντρο του πηδαλίου στο επίπεδο της στεφάνης του πηδαλίου, όταν το πηδάλιο, εφόσον είναι  ρυθμιζόμενο, ευρίσκεται στη μεσαία θέση.".  4.1.6.2.3. Ο τελευταίος στίχος τροποποιείται ως εξής:  "A >=300 mm αν ο πάγκος προβλέπεται για περισσότερους από δύο επιβάτες.".  4.3.4. Στο τέλος, προστίθεται η φράση:  "Δύο κάτω αγκυρώσεις επαρκούν στην περίπτωση αυτή.".  4.4.2.3. Καταργείται.  4.4.3. Στην ολλανδική έκδοση να προστεθεί η λέξη "effectief".  4.4.3.1. Τροποποιείται ως εξής:  "4.4.3.1. Οι γωνίες α1 και α2 πρέπει να κείνται μεταξύ 30o και 80o για όλες τις κανονικές θέσεις του καθίσματος κατά την οδήγηση. Στην περίπτωση των προσθίων καθισμάτων της κατηγορίας M1 τουλάχιστον μια από τις γωνίες α1 και α2 είναι σταθερή σε κάθε  θέση χρησιμοποιήσεως του καθίσματος, η τιμή της πρέπει να είναι 60o +- 10o.".  4.4.3.2 Τροποποιείται ως εξής:  "4.4.3.2. Στην περίπτωση των πάγκων των οχημάτων των λοιπών κατηγοριών εκτός της M1 και των οπισθίων καθισμάτων, καθώς και των καθισμάτων με μία μόνο θέση ρυθμίσεως σύμφωνα με το σημείο 1.12, με γωνία κλίσεως μικρότερη από 20o(βλ. εικόνα 1 του  παραρτήματος III), οι γωνίες α1 και α2 είναι δυνατό να είναι μικρότερες από την ελάχιστη τιμή η οποία καθορίζεται στο σημείο 4.4.3.1, εφόσον σε καμία κανονική θέση χρησιμοποιήσεως η τιμή τους δεν είναι μικρότερη από 20o.".  4.4.4.1. Τροποποιείται ως εξής:  "4.4.4.1. Όταν υπάρχει οδηγός ιμάντος ή ανάλογος μηχανισμός ο οποίος επηρεάζει τη θέση της άνω πραγματικής αγκυρώσεως, η θέση αυτή προσδιορίζεται συνήθως ως εξής: Η διάμεσος κατά μήκος του ιμάντα θεωρείται ότι διέρχεται από ένα σημείο J1, το οποίο  ορίζεται βάσει του σημείου R από τα ακόλουθα τρία ευθύγραμμα τμήματα:  RZ: ευθύγραμμο τμήμα, μήκους, από το σημείο R προς τα πάνω, 530 mm- ZX: ευθύγραμμο τμήμα, κατακόρυφο προς το μέσο διάμηκες επίπεδο του οχήματος, μήκους, από το σημείο 2 έως την αγκύρωση, 120 mm- XJ1: ευθύγραμμο τμήμα, κατακόρυφο προς το επίπεδο το οποίο ορίζεται από τα ευθύγραμμα τμήματα RZ και ZX, μήκους, από το σημείο X πρός τα εμπρός, 60 mm.  Το σημείο J2 καθορίζεται συμμετρικά προς το σημείο J1 ως προς το κατακόρυφο διάμηκες επίπεδο το οποίο διέρχεται από τη γραμμή αναφοράς που ορίζεται στο σημείο 4.1.2. για το ανδρείκελο, τοποθετημένο στο εξεταζόμενο κάθισμα.".  4.4.4.2. Τροποποιείται ως εξής:  "4.4.4.2. Η άνω πραγματική αγκύρωση πρέπει να ευρίσκεται κάτω από το επίπεδο FN, το οποίο διέρχεται κατακόρυφα προς το μέσο διάμηκες επίπεδο του καθίσματος και το οποίο σχηματίζει γωνία 65o με τη γραμμή αναφοράς. Η γωνία είναι δυνατό να μειωθεί στις 60o  στην περίπτωση τω οπισθίων καθισμάτων. Το επίπεδο FN πρέπει να τοποθετείται έτσι ώστε να τέμνει τη γραμμή αναφοράς σε ένα σημείο D για το οποίο DR = 315 mm +1,8 S. Όταν S  200 mm, DR = 675 mm.".  4.4.4.3. Τροποποιείται ως εξής:  "4.4.4.3. Η άνω πραγματική αγκύρωση πρέπει να ευρίσκεται πίσω από το επίπεδο FK, το οποίο διέρχεται κατακόρυφα προς το μέσο διάμηκες επίπεδο του καθίσματος και τέμνει τη γραμμή αναφοράς σε ένα σημείο B σχηματίζοντας γωνία 120o, έτσι ώστε BR = 260 + S.  Όταν S280 mm, ο κατασκευαστής δύναται να επιλέγει BR = 260 mm + 0,8 S.".  4.4.4.5. Στο κείμενο του σημείου αυτού το "H" αντικαθίσταται από το "R".  4.4.4.6. Τροποποιείται ως εξής:  "4.4.4.6. Η άνω πραγματική αγκύρωση πρέπει να ευρίσκεται πάνω από ένα οριζόντιο επίπεδο, το οποίο διέρχεται από το σημείο C, το οποίο ορίζεται στο σημείο 4.1.4.".  4.4.4.7. Τροποποιείται ως εξής:  "4.4.4.7 Εκτός από την άνω αγκύρωση η οποία προβλέπεται στο σημείο 4.3.1, είναι δυνατόν να υπάρχουν και άλλες πραγματικές άνω αγκυρώσεις, εφόσον πληρούται ένας από τους ακόλουθους όρους:  4.4.4.7.1. Οι πρόσθετες αγκυρώσεις πληρούν τις προδιαγραφές των σημείων 4.4.4.1 έως 4.4.4.6.  4.4.4.7.2. Οι πρόσθετες αγκυρώσεις δύνανται να χρησιμοποιηθούν χωρίς τη βοήθεια εργαλείων, πληρούν τις προδιαγραφές των σημείων 4.4.4.5 και 4.4.4.6 και ευρίσκονται σε μία από τις περιοχές οι οποίες ορίζονται από την κατακόρυφη προς τα πάνω ή προς τα  κάτω μετατόπιση κατά 80 mm της περιοχής, η οποία περιγράφεται στο παράρτημα III, εικόνα 1.  4.4.4.7.3. Η αγκύρωση (ή οι αγκυρώσεις) οι οποίες προορίζονται για ζώνες H (harness belt), πληρούν τις προδιαγραφές του σημείου 4.4.4.6, ευρίσκονται πίσω από το εγκάρσιο επίπεδο το οποίο διέρχεται από τη γραμμή αναφοράς και ευρίσκονται:  4.4.4.7.3.1. στην περίπτωση μιας μόνο αγκυρώσεως, στην κοινή περιοχή των δύο διέδρων, των οποίων οι ακμές είναι οι κάθετες ευθείες που διέρχονται από τα σημεία J 1 και J 2 τα οποία ορίζονται στο σημείο 4.4.4.1, και των οποίων η τομή απεικονίζεται σε ένα  οριζόντιο επίπεδο στην εικόνα 2 του παραρτήματος III- 4.4.4.7.3.2. στην περίπτωση δύο αγκυρώσεων, στο καταλληλότερο από τα δύο ανωτέρω δίεδρα, όταν καμία από τις δύο αγκυρώσεις δεν απέχει περισσότερο από 50 mm από τη συμμετρική θέση της άλλης αγκυρώσεως ως προς το επίπεδο P του εξεταζόμενου καθίσματος, το  οποίο ορίζεται στο σημείο 4.1.6.  4.5.1. Στην ολλανδική έκδοση, το "(7,16 duim)" αντικαθίσταται από το "(7/16)".  Προστίθενται, μετά το 4.5.1, τα σημεία 4.5.2 και 4.5.3:  "4.5.2. Αν το όχημα είναι εφοδιασμένο εκ κατασκευής με ζώνες ασφαλείας στερεωμένες σε όλες τις αγκυρώσεις οι οποίες προβλέπονται για το εξεταζόμενο κάθισμα, δεν είναι αναγκαίο να πληρούν οι αγκυρώσεις αυτές τις προδιαγραφές του σημείου 4.5.1, υπό τον  όρο ότι πληρούν τις λοιπές προδιαγραφές της παρούσας οδηγίας. Οι προδιαγραφές του σημείου 4.5.1, δεν εφαρμόζονται επίσης όσον αφορά τις πρόσθετες αγκυρώσεις του σημείου 4.4.4.7.3.  4.5.3. Η ζώνη πρέπει να είναι δυνατόν να αποδεσμεύεται από την αγκύρωση χωρίς να καταστρέφεται.".  5.1.2. Τροποποιείται ως εξής:  "5.1.2. Τα καθίσματα πρέπει να είναι εγκατεστημένα και τοποθετημένα στη θέση οδηγήσεως ή χρήσεως την οποία η τεχνική υπηρεσία η οποία είναι επιφορτισμένη με τις δοκιμές εγκρίσεως επιλέγει ως τη δυσμενέστερη από πλευράς αντοχής. Η θέση των καθισμάτων  πρέπει να αναφέρεται στα πρακτικά. Αν η κλίση του ερεισινώτου του καθίσματος είναι ρυθμιζόμενη, το ερεισίνωτο πρέπει να ασφαλίζεται στη θέση, σύμφωνα με τις προδιαγραφές του κατασκευαστή. Αν παρόμοιες προδιαγραφές δεν υπάρχουν, το ερεισίνωτο πρέπει να  ασφαλίζεται σε μία θεση που αντιστοιχεί σε πραγματική γωνία ερεισινώτου η οποία για τα οχήματα της κατηγορίας M1 και N1 πρέπει να κείται όσο το δυνατόν πλησιέστερα στις 25o και για τα οχήματα των λοιπών κατηγοριών όσο το δυνατόν πλησιέστερα στις 15o.".   5.3.2. Αντί " 10 + 5 βαθμοί" να διαβαστεί "10o+-5o".  5.3.3. Στο ολλανδικό κείμενο, η λέξη "kort" αντικαθίσταται από τη λέξη "snel".  5.3.5.1. Συμπληρώνεται από τα εξής:  "Στην περίπτωση που, εκτός από τις αγκυρώσεις οι οποίες προδιαγράφονται στο σημείο 4.3, προβλέπονται και πρόσθετες αγκυρώσεις, τότε οι πρόσθετες αυτές αγκυρώσεις πρέπει να υποβάλλονται στη δοκιμή που προβλέπεται στο σημείο 5.4.5 και κατά την οποία τα  φορτία δοκιμής εφαρμόζονται στις αγκυρώσεις μέσω μίας διατάξεως η οποία αντιστοιχεί στη γεωμετρία του τύπου ζώνης, ο οποίος πρόκειται να προσαρμοσθεί στις αγκυρώσεις αυτές.".  5.4.1.2, 5.4.1.3, 5.4.2.1 και 5.4.2.2 συμπληρώνονται με την πρόταση:  "Γιά τα οχήματα των λοιπών κατηγοριών, εκτός της M1 και N1, η δύναμη δοκιμής είναι 675 daN + 20 daN.".  5.4.3. Συμπληρώνεται με την εξής πρόταση:  "Γιά τα οχήματα των λοιπών κατηγοριών, εκτός της M1 και N1, η δύναμη δοκιμής πρέπει να είναι 1 110 daN +- 20 daN.".  5.4.4.2. Προστίθεται το εξής:  "Στην περίπτωση των οχημάτων των λοιπών κατηγοριών, εκτός της M1 και N1, η δύναμη αυτή πρέπει να είναι ίση με το δεκαπλάσιο του βάρους του πλήρους καθίσματος.".  Μετά το σημείο 5.4.4.2, προστίθεται το ακόλουθο νέο σημείο 5.4.5:  "5.4.5. Δοκιμή κατά την οποία χρησιμοποιούνται ειδικοί τύποι ζωνών.  5.4.5.1. Φορτίο δοκιμής 1 350 daN +- 20 daN εφαρμόζεται σε έναν μηχανισμό έλξεως (βλ. παράρτημα IV, εικόνα 2), ο οποίος συνδέεται με τις αγκυρώσεις αυτού του τύπου ζώνης ασφαλείας μέσω μιας διατάξεως η οποία αντιστοιχεί στη γεωμετρία του ιμάντα ή των  ιμάντων οι οποίοι προορίζονται για το άνω μέρος του κορμού.  5.4.5.2. Ταυτόχρονα, δύναμη έλξεως 1 350 daN +- 20 daN εφαρμόζεται στο μηχανισμό έλξεως (βλ. παράρτημα IV, εικόνα 3), ο οποίος συνδέεται με τις κάτω αγκυρώσεις της ζώνης.  5.4.5.3. Στην περίπτωση των οχημάτων των λοιπών κατηγοριών, εκτός της M1 και N1, από το φορτίο δοκιμής πρέπει να είναι 675 daN +- 20 daN.".  5.5.2. Τροποποιείται ως εξής:  "5.5.2. Στα οχήματα στα οποία χρησιμοποιούνται παρόμοια συστήματα, τα συστήματα μετατοπίσεως και ασφαλίσεως, τα οποία επιτρέπουν στους επιβάτες όλων των καθισμάτων να εξέρχονται από το όχημα, πρέπει να είναι δυνατόν να εξακολουθούν να λειτουργούν  χειροκίνητα, όταν παύσει η εφαρμογή της δυνάμεως έλξεως.".   ΠΑΡΑΡΤΗΜΑ II - ΠΑΡΑΡΤΗΜΑ ΤΟΥ ΔΕΛΤΙΟΥ ΕΓΚΡΙΣΕΩΣ ΕΟΚ ΕΝΟΣ ΤΥΠΟΥ ΟΧΗΜΑΤΟΣ ΟΣΟΝ ΑΦΟΡΑ ΤΙΣ ΖΩΝΕΣ ΑΣΦΑΛΕΙΑΣ  Σημείωση (1): Οι ερμηνευτικές σημειώσεις αντικαθίστανται από τα εξής:  ""A" για ζώνες τριών σημείων,  "B" για ζώνες λεκάνης,  "S" για ζώνες ειδικού τύπου. Στην περίπτωση αυτή πρέπει να προσδιορίζεται το είδος των ζωνών αυτών στις "Παρατηρήσεις".  "Ar", "Br" ή "Sr" για ζώνες εφοδιασμένες με συσπειρωτήρα.  "Are", "Bre" ή "Sre" για ζώνες με συσπειρωτήρες και μηχανισμό απορροφήσεως ενέργειας σε μία τουλάχιστον αγκύρωση.".  Το παράρτημα III τροποποιείται ως εξής:   ΠΑΡΑΡΤΗΜΑ III   Εικόνα 1 Περιοχές τοποθετήσεως των πραγματικών αγκυρώσεων    Εικόνα 2 Άνω πραγματική αγκύρωση για τις ζώνες που πληρούν τις προδιαγραφές του σημείου 4.4.4.7.3 του παραρτήματος I   Το παράρτημα IV συμπληρώνεται από την ακόλουθη εικόνα 3:   Εικόνα 3